title: Alfred Ter-Mkrtchyan

text: 1997 Wrocławin MM-kisoissa Ter-Mkrtchyan sijoittui uudessa 54 kilogramman painoluokassa pronssille, minkä jälkeen siirtyi painoluokkaa ylemmäs 58-kiloisiin. Hän ei kuitenkaan sijoittunut EM-kisoissa mitaleille ja palasi jo seuraavalle kaudelle 54-kiloisiin. EM-kisoissa sijoitus jäi mitalisijojen ulkopuolelle, mutta 1999 Ateenan MM-kisoissa hän nousi pronssipallille kevyimmässä, 54 kilon painoluokassa. Pronssimitalin hän saavutti myös seuraavana keväänä Moskovan EM-kisoissa. Sydneyn olympialaisissa sijoitus oli viides. Seuraavana vuonna Ter-Mkrtchyan voitti sotilaiden MM-kultaa 58-kiloisten sarjassa, mutta jäi samassa painoluokassa Patraksen MM-kisoissa todella kauas kärkisijoista. Ter-Mkrtchyan yritti vielä päästä 2004 Ateenan olympiakisoihin, mutta lopetti uransa epäonnistuttuaan yrityksessä.


title: Wisła Krakova

text: Wisła Kraków on puolalainen, vuonna 1906 perustettu jalkapalloseura, jonka kotipaikka on Krakovan kaupunki. Se pelaa maansa pääsarjassa Ekstraklasassa.


title: Wisła Krakova

text: Seura on voittanut maansa mestaruuden 14 kertaa, viimeksi vuonna 2011. Kaudella 1978–1979 se pelasi Euroopan cupin puolivälierissä häviten Malmö FF:lle.


title: Pyynti-takaisinpyyntimenetelmä

text: Pyynti-takaisinpyyntimenetelmä on menetelmä, jolla voidaan arvioida eläinlajin populaation kokoa. Ensin pyydystetään jonkin verran eläimiä ja merkitään ne. Tämän jälkeen eläimet vapautetaan ja odotetaan jonkin verran aikaa, jotta ne ehtivät sekoittua muuhun populaatioon. Sitten suoritetaan uusi pyydystys ja lasketaan, kuinka monta merkittyä yksilöä saatiin kiinni. Tämän tiedon avulla lasketaan ennuste populaation koolle.


title: Päällysvesi

text: Päällysvesi on jonkin vesialtaan harppauskerroksen yläpuolella olevaa vettä. Harppauskerros erottaa päällysveden alusvedestä.


title: Siegfried Müller

text: Siegfried Friedrich Heinrich Müller (26. lokakuuta 1920 – 17. huhtikuuta 1983) oli saksalainen palkkasoturi, joka tuli Kongon kriisin 1960–1965 aikana tunnetuksi nimellä "Kongo-Müller".


title: Siegfried Müller

text: Siegfried Müller syntyi Crossenissa itäisessä Saksassa (nyk. Krosno Odrzańskie, Puola) vuonna 1920. Vuosina 1939–1945 Müller osallistui Wehrmachtin riveissä taisteluihin enimmäkseen Itärintamalla, yleni luutnantiksi ja sai rautaristin. Sodan lopussa Müller haavoittui ja joutui amerikkalaisten vangiksi. Vapauduttuaan vankeudesta vuonna 1947 Müller liittyi Yhdysvaltain armeijan työpalvelujoukkoihin miehitetyssä Saksassa. Yritettyään turhaan värväytyä Bundeswehriin vuonna 1956, Müller sai töitä British Petroleum -yhtiöltä Afrika Korpsin Saharaan kylvämien miinojen raivaajana.


title: Siegfried Müller

text: Vuonna 1962 Müller muutti Etelä-Afrikkaan ja värväytyi vuonna 1964 kongolaisen poliitikon Moise Tšomben avuksi koottuihin palkkasoturijoukkoihin. Kongossa Müller johti Kommando 52 -nimellä tunnettua palkkasoturiosastoa. Hän nousi julkisuuteen, kun Time ja Der Spiegel kirjoittivat Kongossa taistelevasta saksalaisesta palkkasoturista, joka oli entinen Wehrmachtin sotilas.


title: Siegfried Müller

text: Vuonna 1966 Müller antoi DDR:stä kotoisin oleville elokuvantekijöille Walter Heynowskille ja Gerhard Scheumannille haastattelun, josta syntyi dokumenttielokuvaklassikko "Der lachende Mann" (Hymyilevä mies). Müller esiintyi myös Gualtiero Jacopettin dokumenttielokuvassa "Africa Addio" (Hyvästi Afrikka, 1966) sekä Heynowskin ja Scheumannin dokumenttielokuvassa "Kommando 52" (1965).


title: Siegfried Müller

text: Sotilasuransa jälkeen Müller toimi Etelä-Afrikassa erään kultakaivoksen poliisipäällikkönä, jonka tehtävänä oli tutkia kaikki mustat työläiset siltä varalta että he kuljettaisivat kaivoksesta jotakin mukanaan. Hän kuoli Boksburgissa Johannesburgin esikaupunkialueella Gautengissa Etelä-Afrikassa huhtikuussa vuonna 1983.


title: Rasvaliukoiset myrkyt

text: Rasvaliukoiset myrkyt myrkkyjä, jotka liukenevat rasvoihin. Rasvaliukoiset myrkyt ovat erityisen vaarallisia, koska ne kertyvät rasvakudoksiin, eivätkä poistu elimistöstä itsestään. Rasvaliukoisia myrkkyjä ovat esimerkiksi DDT, dioksiinit ja PCB.


title: Ren Xuecheng

text: Ren Xuecheng (s. 21. toukokuuta 1985 Hebei) on kiinalainen naispainija ja maailmanmestari.


title: Ren Xuecheng

text: Ensimmäisissä kansainvälisissä kilpailuissaan, maailmancupissa Tokiossa vuonna 2003 Ren sijoittui sarjassaan 51-kiloisissa kolmanneksi. Vuonna 2005 hän voitti 48-kiloisten Aasian-mestaruuden ja voitti kultamitalin myös samana vuonna Budapestin MM-kisoissa voitettuaan loppuottelussa ukrainalaisen Ateenan olympiavoittajan, Iryna Merleni-Melnykin. Vuonna 2006 Ren voitti 51-kiloisten sarjan maailmancupissa, mutta jäi kotimaassaan Guangzhoun kaupungissa painituissa MM-kisoissa hopealle 48 kilogramman painoluokassa hävittyään finaalissa japanilaiselle Chiharu Ichōlle.


title: Ren Xuecheng

text: Vuonna 2007 Ren sijoittui maailmancupissa 48-kiloisten sarjassa neljänneksi. Bakun MM-kisoissa hän paini 51-kiloisissa, mutta jäi jälleen hopealle kultamitalin mentyä Japaniin Hitomi Sakamotolle. Vuoden 2008 Aasian-mestaruuskisoista Ren saavutti niin ikään hopeaa.


title: Jussi Tarvainen

text: Jussi Tarvainen (s. 31. toukokuuta 1976 Lahti, Suomi) on suomalainen jääkiekkoilija, joka pelasi kaudella 2010–2011 LeKissä. Hän on pelannut 591 SM-liigaottelua KalPassa, JYPissä, Tapparassa ja SaiPassa. Pelejä on myös Itävallan, Ruotsin ja Sveitsin pääsarjoista sekä Tšekin toiseksi korkeimmalta sarjatasolta.


title: Jussi Tarvainen

text: Vaikka Tarvainen on syntynyt Lahdessa, on hänen kasvattajaseuransa KalPa. Tapparassa hän voitti mestaruuden kaudella 2002–2003. Tarvainen on Edmonton Oilersin kolmannen kierroksen varaus vuodelta 1994. Hänet varattiin numerolla 95.


title: Jussi Tarvainen

text: Aikaisemmin Tarvainen pelasi keskushyökkääjän paikalla, mutta siirtyi laitahyökkääjäksi. Tarvainen oli tehokas maalintekijä, mutta myös hyvä syöttäjä. Laukaus oli kova ja tarkka. Tarvainen tunnettiin myös tehokkaana karvaajana, mikä usein toi hänelle jäähyjä.


title: Arena da Floresta

text: Arena da Floresta on monikäyttöinen stadion Rio Brancossa Brasiliassa. Se avattiin vuonna 2006. Nykyään stadionia käytetään enimmäkseen jalkapallossa Rio Branco Football Clubin kotikenttänä. Stadionille mahtuu 20 000 ihmistä.


title: Arena da Floresta

text: Arena da Florestan yleisöennätys on 12 088. Se tehtiin 14. helmikuuta 2007, kun Fluminense voitti ADESG:n.


title: Rauhoitettu laji

text: Rauhoitettu laji on eliölaji, jota suojellaan lajiin kohdistuvalta häirinnältä lailla. Kasveja voidaan suojella esimerkiksi poimimiselta ja eläimiä pyydystämiseltä. Monet uhanalaiset lajit on rauhoitettu, paitsi jos ne ovat vielä suhteellisen yleisiä tai niitä pidetään vahingollisina. Toisaalta kaikki rauhoitetut lajit eivät ole uhanalaisia vaan rauhoituksella pyritään ennalta ehkäisemään lajin harvinaistumista tai suotuisan suojelutason säilymistä. Myös kansainväliset sopimukset (esimerkiksi Euroopan unionin luontodirektiivi) voivat velvoittaa lajin rauhoittamiseen valtion kansallisessa lainsäädännössä.


title: Rauhoitettu laji

text: Rauhoitettuja eläimiä ei saa ottaa elätiksi, tappaa tai pyydystää. Myöskään niiden lisääntymistä ei saa häiritä. Rauhoitettuja kasveja tai sieniä ei saa leikata, poimia, siirtää juurineen tai tuhota. Rauhoitetulla lajilla käytävä kauppa on yleensä luvanvaraista.


title: Rauhoitettu laji

text: Suomen luonnonsuojelulaki määrää Suomessa eliölajien rauhoittamisen periaatteet, joskin niin kutsutuista riistalajeista määrätään erikseen metsästyslaissa. Luonnonsuojeluasetuksen liitteet sisältävät rauhoitettujen lajien luettelot. Lajiluetteloita päivitetään tarvittaessa, viimeksi päivitys tehtiin syyskuussa 2009.


title: Rauhoitettu laji

text: Lajirauhoituksen rikkomisesta säädetään Suomen rikoslain 48. luvun 5 pykälässä. Lisäksi osalle rauhoitetuista lajeista on erikseen määritelty erityinen korvaushinta lain rikkomisen varalta. Eläimillä ohjeelliset arvot vaihtelevat 17 eurosta 9755 euroon. Suurin korvattava arvo on saimaannorpalla. Rikoslain 48. luvun 9§ perusteella korvaushinta tulee maksettavaksi rauhoituksen rikkomisesta tuomittavan sakkorangaistuksen päälle.


title: Rauhoitettu laji

text: Luonnonsuojelulain 6. luvun 40§ perusteella rauhoitus koskee myös rauhoitetun lajin kuolleena tavattuja yksilöitä.


title: Rauhoitettu laji

text: Nisäkkäiden ja lintujen rauhoittamisesta säädetään metsästyslaissa (615/1993). Sen mukaan kaikki linnut ja nisäkkäät, joita ei ole määritelty erikseen riistaeläimiksi, on rauhoitettu. Lisäksi laissa luetellaan joukko vahingollisina pidettyjä lajeja, jotka ovat rauhoittamattomia. Näitä ovat nisäkkäistä metsämyyrä, vesimyyrä, kenttämyyrä, peltomyyrä, lapinmyyrä, isometsähiiri, isorotta ja kotihiiri sekä villiintyneet kissat. Linnuista rauhoittamattomia ovat varis, harakka, harmaalokki, merilokki, kesykyyhky, räkättirastas sekä korppi poronhoitoalueella.


title: Rauhoitettu laji

text: Muut rauhoitetut eläinlajit kuin nisäkkäät ja linnut on lueteltu luonnonsuojeluasetuksen (160/1997) liitteessä 2, rauhoitetut kasvilajit liitteessä 3.


title: Rauhoitettu laji

text: Luonnonsuojelulain 6. luvun 39§ perusteella myös suurten petolintujen pesäpuina toimivat puuyksilöt ovat rauhoitettuja lintulajin rauhoituksen perusteella.


title: Stéfanos Christópoulos

text: Stéfanos Christópoulos (, 1876 Patras – ?) oli kreikkalainen kreikkalais-roomalaisen tyylin painija.


title: Stéfanos Christópoulos

text: Christópoulos saavutti painista pronssia ensimmäisissä nykyaikaisissa olympiakisoissa 1896 Ateenassa. Hän voitti ensimmäisessä ottelussaan unkarilaisen Momčilo Tapavican, mutta kärsi välierässä tappion maanmiehelleen Geórgios Tsítakselle.


title: Bargteheide

text: Bargteheide () on kaupunki Saksassa Schleswig-Holsteinin osavaltion Stormarnin piirikunnassa. Asukkaita Bargteheidessa oli 31. joulukuuta 2008 14 882, joista naisia oli 7 745 ja miehiä 7 137. Kaupungin pinta-ala on 15,83 km² ja väestötiheys 940 as./km² (31.12.2008). Bargteheiden pormestari on Henning Görtz.


title: Bargteheide

text: Bargteheidesta on matkaa etelässä sijaitsevaan Ahrensburgiin kuusi kilometriä, koillisessa sijaitsevaan Bad Oldesloeen 14 km ja koillisessa sijaitsevaan Lyypekkiin 35 km. Kaupunki sijaitsee Bundesautobahn 1- (A1) ja Bundesautobahn 21 (A21) -moottoriteiden risteämäkohdassa.


title: Bargteheide

text: Bargteheiden ystävyyskaupunkeja ovat Déville-lès-Rouen Ranskassa (vuodesta 1969) ja Żmigród Puolassa (vuodesta 2001).


title: Ravinne

text: Ravinne on kemiallinen aine, jota eliöt tarvitsevat elääkseen tai kasvaakseen, tai eliöiden aineenvaihduntaan käyttämä aine, joka niiden pitää ottaa ympäristöstä. Ravinteita käytetään rakentamaan ja korjaamaan kudoksia, säätämään elintoimintoja ja niitä muutetaan energiaksi ja käytetään energiana. Menetelmät ravinteiden hankkimiseen vaihtelevat, eläimet ja yksisoluiset eliöt kuluttavat ruokaa, jonka ne sisäisen ruuansulatusjärjestelmän kautta, mutta kasvit ottavat ravinteet itse juurillaan suoraan maasta tai ilmasta.


title: Ravinne

text: Orgaaniset ravinteet sisältävät hiilihydraatteja, rasvoja, proteiineja (tai niiden rakennusaineita, aminohappoja) ja vitamiineja. Epäorgaanisia kemiallisia aineita, kuten ravintoaineita, vettä ja happea pidetään myös ravinteina. Ravinnetta sanotaan olennaiseksi, jos se pitää saada ulkoisesta lähteestä tai jos eliö ei pysty valmistamaan sitä synteettisesti tai tuottaa sitä riittämättömän määrän. Ravinteiden vaikutukset riippuvat annoksesta ja puutoksia kutsutaan vajeiksi.


title: Ravinne

text: Makroravinteet on määritelty eri tavoin. Ihmisen eniten kuluttamat alkuaineet ovat hiili, vety, typpi, happi, fosfori ja rikki eli lyhenteenä CHNOPS. Ihmisen eniten kuluttamien ja runsaasti energiaa antavien kemiallisten yhdisteiden luokat ovat hiilihydraatit, proteiinit ja rasvat. Vettä ja ilmakehän happea pitää kuluttaa suuria määriä, mutta niitä ei pidetä aina "ruokana" tai "ravinteina". Kalsium, suola (natrium ja kloori), magnesium ja kalium (fosforin ja rikin lisäksi) mainitaan joskus makroravinteina tai makromineraaleina, koska niitä tarvitaan suuria määriä verrattuna vitamiineihin tai mineraaleihin.


title: Ravinne

text: Hiilihydraatit ovat yhdisteitä, jotka muodostuvat sokereista. Hiilihydraatit luokitellaan niiden sokeriyksiköiden mukaan: monosakkaridit (kuten glukoosi ja fruktoosi), disakkaridit (kuten sakkaroosi ja laktoosi), oligosakkaridit ja polysakkaridit (kuten tärkkelys, glykogeeni ja selluloosa).


title: Ravinne

text: Proteiinit ovat orgaanisia yhdisteitä, jotka koostuvat aminohapoista, jotka yhdistyvät peptidisidoksilla. Monien eliöiden elimistö ei voi tuottaa osaa proteiineista, joten ravinnon pitää sisältää nämä välttämättömät proteiinit. Proteiinit pilkkoutuvat ruuansulatuksessa proteaasien avulla takaisin vapaiksi aminohapoiksi.


title: Ravinne

text: Rasvat muodostuvat glyseriinimolekyyleistä, joihin on kiinnittynyt kolme rasvahappoa. Rasvahapot ovat haarattomia hiilivetyketjuja yhdistyneinä vain yksinkertaisilla sidoksilla (tyydyttyneet rasvahapot) tai sekä kaksinkertaisilla että yksinkertaisilla sidoksilla (tyydyttymättömät rasvahapot). Rasvoja tarvitaan pitämään solukalvot hyvin toimivina, suojaamaan elimistöä šokkia vastaan, pitämään ruumiinlämpö tasaisena ja pitämään yllä ihon ja hiusten terveyttä. Keho ei tuota tiettyjä rasvahappoja (välttämättömät rasvahapot) ja ruokavalion pitää sisältää nämä. Rasva sisältää energiaa 9 kcal/g (~37,7 kJ/g); proteiinit ja hiilihydraatit 4 kcal/g (~16/7 kJ/g).


title: Ravinne

text: Etanoli (vilja-alkoholi) sisältää energiaa 7 kcal/g (~29,3 kJ/g).


title: Ravinne

text: Ravintomineraalit ovat yleensä hivenainesosia, suoloja, tai ioneja kuten kupari ja rauta. Jotkut näistä mineraaleista ovat välttämättömiä ihmisen aineenvaihdunnalle. Vitamiinit ovat orgaanisia yhdisteitä, ja välttämättömiä keholle. Ne toimivat yleensä koentsyymeinä tai kofaktoreina monille proteiineille kehossa. Vesi on välttämätön ravinne ja on liuotin, jossa kaikki elämän kemialliset reaktiot tapahtuvat.


title: Ravinne

text: Kasvit imevät itseensä ravinteita maasta tai ilmakehästä, tai vedestä (etupäässä vesikasvit). Poikkeuksena ovat lihansyöjäkasvit, jotka sulattavat ravinteet ulkoisesti eläimistä ennen niiden käyttöä.


title: Ravinne

text: Kasvien määrällisesti eniten kuluttamat kemialliset aineet ovat hiili, vety ja happi. Niitä on ympäristössä veden ja hiilidioksidin muodossa; energia tulee auringonvalosta. Typpeä, fosforia ja rikkiä tarvitaan myös suhteellisen suuria määriä. "Iso kuutonen" sisältää makroravinneaineet kaikille eliöille, ne on usein lyhennetty kirjaimin CHONPS. Usein niiden lähteenä ovat epäorgaaniset yhdisteet (esim. hiilidioksidi, vesi, nitraatti, fosfaatti, sulfaatti) tai orgaaniset yhdisteet (esim. hiilihydraatti, rasva, proteiini), vaikka elementtiset kaksiatomiset typpiyhdisteet (erityisesti) ja happiyhdisteet ovat usein käytettyjä.


title: Ravinne

text: Muita kemiallisia aineita tarvitaan myös pitämään yllä erilaisia elämän prosesseja ja rakentamaan rakenteita.


title: Ravinne

text: Joitakin näistä pidetään makroravinteina tietyille eliöille. Muistisääntö ""HOPKiN'S Cafe Mg"" ("Hopkinsin kahvimuki" englanniksi) on joidenkin opiskelijoiden käyttämä muistilista niille: hiili, vety, happi, fosfori, kalium, typpi, rikki, kalsium, rauta ja magnesium. Pii, kloori, natrium, kupari, sinkki ja molubdeeni sisältyvät myös joskus, mutta muussa tapauksessa niitä pidetään mikroravinteina.


title: Ravinne

text: Ravinteet kategorisoidaan yleensä välttämättömiin ja ei-välttämättömiin. Välttämättömiä ravinteita ei voida syntetisoida sisäisesti (joko ollenkaan tai riittävässä määrin), ja siksi eliön pitää kuluttaa se ympäristöstään. Ei-välttämättömät ravinteet ovat ne ravinteet, joita keho voi valmistaa, ne saatetaan usein ottaa kulutetusta ruuasta. Suurin osa eläimistä saa välttämättömät ravinteet etupäässä kasveilta, vaikka jotkut eläimet saattavat kuluttaa mineraalipohjaisia maalajeja täydentämään ruokavaliotaan.


title: Ravinne

text: Ihmisille nämä käsittävät välttämättömät rasvahapot, välttämättömät aminohapot, vitamiinit ja tietyt ravintomineraalit. Happi ja vesi ovat myös välttämättömiä ihmisen hengissä pysymiselle, mutta niitä ei pidetä "ruokana" vaan kulutetaan erikseen.


title: Ravinne

text: Ihmiset voivat saada energiaa monista erilaisista rasvoista, hiilihydraateista, proteiineista ja alkoholista ja voivat syntetisoida muut tarvittavat aminohapot välttämättömistä ravinteista.


title: Ravinne

text: Ei-välttmättömillä aineilla ruoissa voi kuitenkin olla merkittävä hyödyllinen tai haitallinen vaikutus terveyteen. Esimerkiksi ruuansulatuskanava ei sulata monia ravintokuituja, mutta ne ovat tärkeitä muuten haitallisten aineiden ruuansulatuksessa. Kiinnostus fytokemikaaleihin on lisääntynyt, ne sisältävät monia ei-välttämättömiä aineita, joilla saattaa olla terveydellisiä hyötyjä.


title: Ravinne

text: Riittämätön määrä ravinnetta on puutos. Puutokset voivat johtua lukuisista syistä mukaan lukien riittämätön ravinteiden otto, jota kutsutaan ruuansulatuspuutokseksi, tai olosuhteet, jotka häiritsevät ravinteiden hyväksikäyttöä eliössä. Jotkut näistä olosuhteista voivat häiritä ravinteiden hyödyntämistä mukaan lukien ongelmat ravinteiden imeytymisessä, jotkut aineet aiheuttavat tavanomaista suurempaa ravinteen tarvetta, jotkut olosuhteet aiheuttavat ravinteiden tuhoutumista ja jotkut olosuhteet aiheuttavat suurempaa ravinteiden tuhlaantumista.


title: Ravinne

text: Ravinteiden myrkyllisyys ilmenee, kun ravinteen liiallisuus aiheuttaa vahinkoa eliölle.


title: Ravinne

text: Kasveilla on viisi yleistä puutos- ja myrkytysoiretta. Nämä ovat kloroosi, nekroosi, antosyaanien kerääntyminen, uuden kasvun loppuminen ja hidastuva tai vähentyvä kasvu. Kloroosi merkitsee kudosten kellastumista, jonka aiheuttaa klorofyllisynteesin vaje. Nekroosi merkitsee kudoksen kuolemaa. Antosyaanien kerääntymisestä seuraa lehtien tai varsien tai molempien muuttuminen purppuran tai punaisen värisiksi.


title: Ravinne

text: Ylimäärä kasvien ravinteita ympäristössä voi aiheuttaa liiallista kasvin tai levän kasvua. Rehevöityminen, kuten tätä prosessia kutsutaan, aiheuttaa epätasapainoa populaatiolukumäärissä ja muissa ravinteissa, jotka voivat aiheuttaa vahinkoa tietyille lajeille. Esimerkiksi leväkukinta voi vähentää happea, jota kalat hengittävät. Syihin kuuluvat vesien saastuminen jätevesistä ja valumisesta maatiloilta, joilta kantautuu liikaa maatalouslannoitteita. Typpi ja fosfori ovat yleisin rajoittava tekijä kasvulle ja siksi todennäköisin laukaisija rehevöitymiselle kun niitä tuotetaan keinotekoisesti.


title: KKS Lech Poznań

text: KKS Lech Poznań on puolalainen, 19 maaliskuuta vuonna 1922 perustettu jalkapalloseura, jonka kotipaikka on Poznańin kaupunki. Se pelaa kaudella 2018–2019 maansa pääsarjassa Ekstraklasassa. Joukkueen päävalmentajana toimii serbialainen Ivan Đurđević. Seura on voittanut maansa mestaruuden seitsemän kertaa, viimeksi vuosina 2010 ja 2015.


title: KKS Lech Poznań

text: Vuodesta 1933 vuoteen 1994 seura oli Puolan rautatieyhtiö PKP:n tukema, ja seuran nimilyhenne KKS tarkoittaakin "rautatieläistä urheiluseuraa" ("Kolejowy Klub Sportowy", "Lech" puolestaan on Puolan legendaarinen perustaja). Vuonna 2006 Lech Poznań sai tukijakseen kodinkoneita valmistavan Amica-tehtaan ja yhdistyi samalla tehtaan oman "Amica Wronki" -pääsarjaseuran kanssa. Uusi joukkue koostettiin molempien seurojen parhaista pelaajista ja Amica Wronki siirtyi Lechin reservijoukkueeksi alasarjoihin. Lech pelasi kotiottelunsa Wronkissa stadionremontin aikana vuonna 2009.


title: Emilia Bottas

text: Emilia Fanni Vivian Bottas (os. Pikkarainen, s. 11. lokakuuta 1992 Vantaa) on entinen suomalainen kilpauimari ja nykyinen esteratsastaja. Hän edusti uinnissa Simmis Wandaa, ja häntä valmensi Jukka Pikkarainen.


title: Emilia Bottas

text: Bottas edusti Suomea Pekingin olympialaisissa 2008. Hän sijoittui 100 metrin perhosuinnissa 46:nneksi. Nuorten EM-kilpailuissa Belgradissa 2008 hän oli kuudes 50 metrin perhosuinnissa sekä kahdeksas 100 metrin perhosuinnissa ja 50 metrin vapaauinnissa. Aikuisten arvokilpailufinaaliin hän selviytyi ensimmäisen kerran Rijekan lyhyen radan EM-kilpailuissa 2008 oltuaan 4 × 50 metrin vapaauintiviestissä kuudes ja 4 × 50 metrin sekauintiviestissä seitsemäs. Henkilökohtaisella matkalla hän selviytyi aikuisten arvokisafinaaliin ensimmäisen kerran Istanbulin lyhyen radan EM-kilpailuissa 2009 oltuaan 200 metrin perhosuinnissa yhdeksäs. Alkuerässä hän oli tehnyt Suomen ennätyksen 2.08,11. 4 × 50 metrin vapaauintiviestissä Suomi oli viides.


title: Emilia Bottas

text: Marraskuussa 2010 hän oli Suomen pronssia voittaneessa 4 × 50 metrin vapaauinnin viestijoukkueessa uinnin lyhyen radan EM-kilpailuissa Eindhovenissa. Marraskuussa 2012 hän oli Suomen hopeaa voittaneessa 4 × 50 metrin vapaauinnin viestijoukkueessa uinnin lyhyen radan EM-kilpailuissa Chartresissa. 100 metrin sekauinnissa hän sijoittui neljänneksi.


title: Emilia Bottas

text: Vuoden 2016 pitkän radan EM-kilpailuissa Bottas ui Suomen kolmannen eli perhosuintiosuuden 4 × 100 metrin sekauintiviestissä joukkueen voittaessa EM-pronssia uudella SE-ajalla.


title: Emilia Bottas

text:
Bottas saavutti ensimmäiset aikuisten sarjan 50 metrin altaan SM-mitalinsa Espoonlahdessa 2008. Hän voitti kultaa 100 ja 200 metrin perhosuinnissa sekä pronssia 50 metrin vapaa- ja perhosuinnissa.
Toukokuussa 2009 hän teki pitkän altaan naisten Suomen ennätyksen kaikilla perhosuintimatkoilla: 50 metrillä 26,90, 100 metrillä 59,48 ja 200 metrillä 2.12,94. Osan ennätyksistä hän on sittemmin rikkonut.
Lisäksi hänellä on nimissään 200 metrin sekauinnin Suomen ennätys 2.14,23.


title: Emilia Bottas

text: Bottas osallistui vuoden 2017 Helsinki Horse Show´ssa esteratsastuksessa kansallisen luokan kilpailuun. Hän omistaa kolme hevosta, jotka asuvat Tuusulassa.


title: Emilia Bottas

text: Bottas on harrastanut uinnin ja esteratsastuksen lisäksi triathlonia ja balettia. Hänen veljensä Ville Pikkarainen on nuorten maajoukkuetason uimari. Bottas kihlautui formula 1 -kuljettajan Valtteri Bottaksen kanssa helmikuussa 2015 ja he avioituivat syyskuussa 2016.


title: The Roosters

text: The Roosters on vuonna 1964 perustettu suomalainen rock-yhtye, jossa tapahtui vuosina 1964-1968 jatkuvia kokoonpanovaihdoksia. Se teki vuonna 1965 kaksi singleä "Dona Dona / Hold Me" sekä "Bella / What Have I Got of My Own?"


title: The Roosters

text: Ensimmäinen (The Punks)ToinenKolmasNeljäsViidesKuudesSeitsemäsKahdeksasYhdeksäsKymmenesYhdestoistaKahdestoistaKolmastoista


title: New Joys

text: New Joys oli vuosina 1965 – 1973 toiminut suomalainen popyhtye. Helsinkiläisen yhtyeen managerina toimi Ykä Reinikainen ja ensilevynsä tekemisen aikoina 1967 yhtyeen jäsenet olivat vielä koululaisia. Yhtyeessä lauloivat Benno (Nils Blumme) ja Tarro (Tapio Mäkinen) sekä soittivat Jori Auvinen (kitara), Hannu Peltonen (basso) ja Haraldo Bergqvist (rummut). Yhtyeen ensilevy oli käännös The Turtlesin hitistä "Happy Together" eli "Mikset mua huomaa", josta tuli varsin suosittu. Singlen B–puolen "Kevät" oli yhtyeen omaa tuotantoa.


title: New Joys

text: Toinen single "Kuuluthan mulle Windy" menestyi niin ikään hyvin. Vuonna 1968 yhtye levytti vielä The Lemon Pipersin kappaleesta "Green Tambourine" hittikäännöksen "Tamburiinin soittaja", mutta suuntautuivat sitten soul–musiikkiin päin ja saman vuoden syyskuussa mukaan tulivat entinen Soulset-jäsen Matti Bergström (basso), Juha Rislakki (kitara), Kaj (Sakke) Nuorivaara (saksofoni) ja Julius Heikkilä (saksofoni).


title: New Joys

text: Kesällä 1969 yhtye teki kiertueen Soul 69, jolla olivat mukana myös saksofonisti Stanley Lindroos sekä laulaja Sirkka Keiski ja Risto Kurrosen tanssiryhmä Villikissat.


title: New Joys

text: Soulmusiikin mentyä pois muodista yhtye siirtyi suoraviivaiseen rock & rolliin, mutta hajosi vuodenvaihteessa 1972 – 1973.


title: New Joys

text: Alkuperäinen 1965 – 1968ToinenKokoonpano kesällä 1969 (Soul 69 konsertti)


title: Estádio Asa Delta

text: Estádio Asa Delta on monikäyttöinen stadion Primavera do Lestessä Brasiliassa. Nykyään sitä käytetään enimmäkseen jalkapallossa Sociedade Esportiva e Recreativa Juventuden kotikenttänä. Stadionille mahtuu 5 000 ihmistä.


title: Koivumittari

text: Koivumittari ("Biston betularius" tai "Biston betularia") on mittareiden heimoon (Geometridae) ja lovimittareiden alaheimoon (Ennominae) kuuluva yöperhonen, joka on Suomessa yleinen maan etelä- ja keskiosissa. Se lentelee pääosin kesäkuun alusta heinäkuun loppuun. Koivumittareita on vaaleita, harmaita ja tummia.


title: Koivumittari

text: Isokokoinen, suipposiipinen ja varsin tukevarakenteinen mittariperhonen, jonka siipiväli vaihtelee 41–61 mm. Perusmuodolla sekä etu- että takasiivet ovat valkoiset ja niitä kirjovat pienet mustat pisteet. Etusiiven etureunassa on yhtenäisemmin mustaa väriä ja poikkiviirut erottuvat yleensä heikosti, joskus yhtenäisempinä. Ruumis on saman värinen ja samalla tavalla kuvioitu kuin siivet, mikä on yöperhosilla harvinaista. Lajista on myös tummempi muoto "f. insularia" sekä lähes täysin musta "f. carbonaria".


title: Koivumittari

text: Holarktinen laji, jonka levinneisyys kattaa lähes koko Euroopan aivan pohjoisimpia osia lukuun ottamatta. Idässä sitä tavataan Uralin ja Keski-Aasian kautta Koreaan, Kiinaan ja Japaniin. Elinalue jatkuu Pohjois-Amerikassa Kanadasta Meksikon pohjoisosiin. Suomessa koivumittari elää yleisenä Oulu-Kajaani-linjan eteläpuolella. Perhoset ovat lennossa kesäkuun alkupuolelta heinäkuun lopulle tai elokuun alkuun.


title: Koivumittari

text: Koivumittari elää valoisissa metsissä ja pensaikoissa. Se viihtyy myös kulttuurivaikutteisilla paikoilla kuten puistoissa ja puutarhoissa. Se on melko yleinen, mutta esiintyy tavallisesti yksitellen. Koiraat tulevat valolle, mutta naaraat hyvin harvoin ja ovat tällöin yleensä parittelemattomia. Vastoin yleistä uskomusta koivumittarit eivät lepää puiden rungoilla vaan oksilla pitäen ruumistaan oksaan nähden poikkisuunnassa ja siipiä oksan suuntaisesti.


title: Koivumittari

text: Toukka kehittyy poikkeuksellisen hitaasti, mutta niiden kasvattaminen on helppoa. Runsaana esiintyessään toukat voivat aiheuttaa vahinkoa puutarhoissa. Kotelo talvehtii maan alla.


title: Koivumittari

text:
Koivumittari on tullut tunnetuksi siitä, että Englannissa tämän perhoslajin väri on vaihtunut laajalla alueilla asteittain valkoisesta mustaksi.
1800-luvun alussa suurin osa Englannin koivumittareista oli valkoisia, koska puiden rungoissa oli valkoista jäkälää. Siipien valkea väri antoi koivumittareille suojan saalistavia lintuja vastaan. Jos syntyi mustia koivumittereita, ne hävisivät nopeasti saalistavian lintujen suihin.
Mutta 1850-luvulla valkea jäkälä alkoi kadota Englannin teollisuusalueiden puista saasteiden takia ja puun rungot peittyivät hiilipölyyn. Tällöin mustat koivumittarit alkoivat yleistyä, ja olivat teollistuneimmilla alueilla hyvin yleisiä jo 1900-luvun alussa. Mustien koivumittarien yleistymistä sanotaan teollisuusmelanismiksi.
1970-luvulle tultaessa teollisuuden saasteet vähenivät, jäkälä yleistyi ja puiden rungot vaalenivat. Tällöin koivumittareiden värityksessä tapahtui vastakkaista vaalentumista.


title: Koivumittari

text: Toukka on erittäin monilla eri kasveilla elävä polyfagi.


title: Suomen Keittiömestarit

text: Suomen Keittiömestarit ry (SKM; , ) on Suomen alueellisten keittiömestariyhdistysten kattojärjestö. Yhdistyksen tehtävänä on edistää suomalaista ruokakulttuuria ja korkealaatuista keittotaitoa Suomessa ja ulkomailla. Yhdistys on perustettu vuonna 1950, ja se on Pohjoismaiden keittiömestareiden (NKF) ja Keittiömestareiden maailmanliiton (WACS) jäsen. Yhdistyksellä on yhteensä 14 alueyhdistystä ja yli tuhat henkilöjäsentä eri puolilla Suomea. Yhdistyksen puheenjohtaja on Ulla Liukkonen.


title: Suomen Keittiömestarit

text: Yhdistys järjestää valtakunnallisia alan ammattitaitokilpailuja, ja se johtaa Suomen Kokkimaajoukkueen toimintaa. Se on mukana alan valtakunnallisen Mestarit-lehden toimittamisessa, joka on lakkautettu. Ja vastaa keittiöalan ammattitaitokilpailujen tuomarikoulutuksesta.


title: Suomen Keittiömestarit

text: Kymmenjäseninen Suomen kokkimaajoukkue harjoittelee yhdessä kerran kuussa ja osallistuu vuosittain Keittiömestareiden maailmanliiton (WACS) kilpailuihin. Kunkin joukkueen toimintakausi on neljä vuotta, ja se huipentuu joka neljäs vuosi järjestettäviin kokkiolympialaisiin ().


title: Arena Fonte Nova

text: Bahia Arena on stadion Salvadorissa Brasiliassa. Se rakennettiin vuoden 2014 jalkapallon maailmanmestaruuskilpailuja varten. Stadionilla on 44 100 paikkaa.


title: Josh Pais

text: Josh Pais (s. 21. kesäkuuta 1964 New York, New York, Yhdysvallat) on yhdysvaltalainen näyttelijä, joka on uransa aikana esiintynyt enimmäkseen elokuvissa. Kenties tunnetuimmaksi rooliksi on jäänyt vuoden 1990 Turtles-elokuva, jossa Pais toimi sekä hahmonsa äänenä että näytellen sitä hahmon asussa.


title: Clifford Geertz

text: Clifford James Geertz (23. elokuuta 1926 San Francisco – 30. lokakuuta 2006 Philadelphia) oli yhdysvaltalainen antropologi ja kuolemaansa asti Princetonin Institute for Advanced Studyn emeritusprofessori.


title: Clifford Geertz

text: Clifford Geertz syntyi Californian San Franciscossa. Palveltuaan Yhdysvaltain laivastossa toisessa maailmansodassa vuosina 1943-45 Geertz valmistui filosofian kandidaatiksi Antioch Collegessä 1950 ja filosofian tohtoriksi Harvardissa 1956, jossa hän opiskeli sosiaaliantropologiaa. Opetettuaan ensin lukuisissa kouluissa hän liittyi Chicagon yliopiston antropologiseen tiedekuntaan vuosiksi 1960-70. Hän toimi sosiologian professorina Princetonin Institute for Advanced Studyssä vuosina 1970-2000 ja sittemmin emeritus professori. Geertzille myönnettiin viitisentoista kunniatohtoruutta mm. Harvardista, Chicagon yliopistosta ja Cambridgestä. Hänen ensimmäinen vaimonsa oli antropologi Hildred Geertz ja toinen Karen Blu, myös antropologi. Clifford Geertz kuoli sydänleikkausta seuranneisiin komplikaatioihin vuonna 2006.


title: Clifford Geertz

text: Chicagon yliopistossa Geertz erikoistui symbolistiseen antropologiaan, joka tutkii ajatusten ("symbolien") merkitystä yhteisössä. Symboli ohjaavat toimintaa. Kirjassaan "The Interpretation of Cultures" (1973) Geertz määrittää kulttuurin "perittyjen konseptien systeeminä, jota ilmaistaan symbolisissa muodoissa ihmisten kommunikoidessa, pitäessä yllä ja kehittäessä tietoisuuttaan ja asennettaan elämään" (1973:89). Kulttuurin tarkoituksena on määrittää elämän tarkoitusta ja tehdä siitä ymmärrettävää. Antropologien tehtävänä on yrittää (vaikkakin täydellinen onnistuminen on mahdottomuus) tulkita kutakin kulttuuria ohjaavia symboleja (syvällinen kuvaus). Hänen usein lainattu esseensä "Deep Play: Notes on the Balinese Cockfight" sisälsi "kulttuurien tulkinnan", klassisen esimerkin syvällisestä kuvauksesta antropologin työssä. Geetz oli ensimmäisiä, jotka huomioivat yleiskielen filosofian ja kirjallisuusanalyysin mahdollisuudet sosiologisten kysymysten tulkinnassa.


title: Clifford Geertz

text: Hän suoritti laajaa etnografista tutkimusta Kaakkois-Aasiassa ja Pohjois-Afrikassa. Hän osallistui sosiaali- ja kulttuuriteorian kehittämiseen ja on yhä merkittävä antropologian ihmisten elämänraamien merkitysten tutkimuksessa. Hän tutki uskontoa, erityisesti islamia, basaarikaupankäyntiä, taloudellista kehitystä, perinteisiä poliittisia järjestelmiä sekä kyläyhteisö- ja perhe-elämää. Kuollessaan hän tutki etnisen monimuotoisuuden yleiskysymyksiä ja niiden merkitystä nykymaailmalle.


title: Clifford Geertz

text: Geertzin ura kulki vuosien varrella usiden ajattelun koulukuntien kautta. Yksi toisensa jälkeen hän totesi eri koulukuntien rajoittuneisuudet, ja jatkoi eteenpäin. Hänen lopullisena tavoitteenaan oli kehittää vahva näkökulma monimuotoisen sosiaalisen systeemin järjestyksen sisältämään objektiiviseen todellisuuteen. Hän tunnisti tutkimuksen vaikeudet objektiivisen todellisuuden kuvauksessa: ihmiset kuvailevat tutkijoille mitä uskovat motiiveikseen, kun samalla heidän käytöksensä on kuvailun kanssa ristiriitaista. Tämä johtuu osaltaan siitä, että ihmisten on vaikea kuvailla elämäntapojaan, jotka olettavat normaaleiksi; osaltaan siitä, miten etnografian tutkijat muotoilevat tutkimuslähtökohtansa ja -rajaukset; ja osaksi sosiaaliselle järjestykselle luonteenomaisesta monimutkaisuudesta.


title: Publius Cornelius Scipio Nasica

text: Publius Cornelius Scipio Nasica (s. 227 eaa.) oli Rooman tasavallan konsuli vuonna 191 eaa. Hän oli roomalaisen kenraalin ja toisen puunilaissodan veteraanin Gnaeus Cornelius Scipio Calvuksen poika. Nasica oli myös kuuluisimman Scipion, Publius Cornelius Scipio Africanuksen, serkku ja Publius Cornelius Scipio Nasica Corculumin isä.


title: Publius Cornelius Scipio Nasica

text: Hän toimi Ediilinä vuonna 197 eaa. ja Hispania Ulteriorin preettorina 194 eaa., jolloin hän kukisti lusitanialaiset Ilipassa. Konsulina vuonna 191 eaa. hän mm. alisti boijit, kelttiläisen heimon joka oli taistellut roomalaisia vastaan edellisellä vuosisadalla.


title: Luettelo South Parkin sivuhahmoista

text: Tämä on luettelo televisiosarja South Parkin sivuhahmoista. Päähahmot ovat neljä ala-astetta käyvää lasta. Usein mukaan lasketaan myös viides eli Butters. Muiden, sarjan mytologiaan kuuluvien ihmishahmojen, lisäksi sarjassa "vierailee" lukuisia julkisuuden henkilöitä. Muutamia poikkeuksia lukuun ottamatta "vierailijat" eivät ääninäyttele vaan ne ovat vakionäyttelijöiden esittämiä karikatyyrejä.


title: Luettelo South Parkin sivuhahmoista

text: Barbara "Bebe" Stevens (äänenä Jennifer Howell) on Wendy Testaburgerin paras ystävä ja yksi koulun oppilaista. Bebellä on vaaleat hiukset ja hän on iältään 9 vuotta.


title: Luettelo South Parkin sivuhahmoista

text: Clyde Donovan (äänenä Trey Parker) on sarjassa usein koulunsa "toiseksi lihavin" poika heti Cartmanin jälkeen. Hän on ollut usein Craigin ja Token Blackin ystävä.


title: Luettelo South Parkin sivuhahmoista

text: Craig Trucker (äänenä Trey Parker) pitää päälläänsä usein sinistä pipoa ja sinistä takkia. Hän on samalla luokalla kuin Stan, Kyle, Cartman ja Kenny. Craig joutuu koulussa tiuhaan tahtiin koulukuraattori Mackeyn puhutteluun keskisormen näyttämisen takia, tapa joka lienee perua hänen vanhemmiltaan. Hänet näkee usein Token Blackin ja Clyden kanssa. Craigilla on mustat hiukset.


title: Luettelo South Parkin sivuhahmoista

text: James "Jimmy" Valmer (äänenä Trey Parker) on kehitysvammainen lapsi, joka joutuu kulkemaan kainalokepeillä ja kärsii änkytyksestä. Jimmy on tästä katkera, sillä hän uskoo vammaisuutensa olevan vanhemmille osoitettu kosto siitä hyvästä, että nämä itse nauroivat nuoruudessaan vammaisille. Jimmyn hiukset ovat ruskeat. Ensimmäisen kerran Jimmy esiintyi 5. tuotantokauden jaksossa "Cripple Fight". Jimmy on myös stand up -koomikko, jonka pitämiin iltoihin osallistuu lähinnä Butters, koska muut lapset unohtavat ne aina. Jimmy on osallistunut myös lasten paralympialaisiin, joissa hän oli kisojen menestynein urheilija käytettyään steroideja, liittynyt vahingossa katujengiin ja kertonut käyttäneensä ekstaasia. Jimmy on myös seurustellut, mutta suhde päättyi kun hän hakkasi tyttöystävänsä steroideista aiheutuneen aggressiokohtauksen aikana. Jimmy on kärsinyt erektio-ongelmista ja sen takia maksanut prostituoidulle, tehden hänestä luokkansa ensimmäisen neitsyytensä menettäneen.


title: Luettelo South Parkin sivuhahmoista

text: Philip "Pip" Pirrup (äänenä Matt Stone) on pieni Englannista kotoisin oleva poika, joka on tuntemattomasta syystä luokkansa vihatuin oppilas. Hän on kuitenkin ollut jaksossa "Two Guys Naked in a Hot Tub" Buttersin ja Dougien ystävä. Hänellä on vaaleat hiukset. Pip on pääosassa jaksossa ""Pip"", joka on pastissi Charles Dickensin kirjasta Loistava tulevaisuus. Pip kuoli jaksossa ""201"" kun Barbra Streisandin astuessa hänen päälleen.


title: Luettelo South Parkin sivuhahmoista

text: Timmy Burch on CP-vammainen oppilas. Hän osaa tehdä juuri muuta kuin sanoa oman etunimensä, ja sanookin sen joka välissä. Timmy käyttää pyörätuolia. Eräässä jaksossa (jolle tehtiin myös jatko-osa) South Parkin pappi saarnasi, että vammaiset joutuisivat kadotukseen ja South Parkin ala-asteen oppilaat olivat huolissaan Timmyn kohtalosta tämän kuoleman jälkeen. Timmylla on ollut eräässä jaksossa kehitysvammainen kalkkuna nimeltä Gobbles, jonka nimen Timmy myös osasi. Timmy joutui sattumalta bändiin nimeltä Lords of the Underworld (Manalan ruhtinaat). Phil Collins yritti hajottaa bändin, koska joutui olemaan lämppärinä. Timmy sanoo keikalla "Lords of the Underworld", "elän valheessa" ("I live in a lie") ja "Timmy".


title: Luettelo South Parkin sivuhahmoista

text:
Token Black on South Parkin harvoja afroamerikkalaisia asukkaita. Hänen perheensä on kaupungin rikkaampia josta muut ovat jatkuvasti kateellisia Tokenille, mutta hän liikkuu siitä huolimatta koulun suosituimmissa porukoissa. Token on kuulunut Cartmanin perustamaan, platinalevyn myyneeseen yhtyeeseen "Faith+1" ja seurustellut Wendy Testaburgerin kanssa sen jälkeen kun tämä jätti Stanin.
Terrance Henry Stoot ja Phillip Niles Argyle ovat kanadalaisia näyttelilijöitä. He ovat erittäin rivosuisia, viljelevät pieruhuumoria ja heidän kiroilunsa sekä hävyttömät lausahduksensa vaikuttivat Cartmaniin, Staniin, Kyleen ja Kennyyn South Park -elokuvassa .


title: Luettelo South Parkin sivuhahmoista

text: Hahmot esiintyivät ensimmäistä kertaa South Park-jaksossa "Death" (S01E06). Terrancen ääninäyttelijänä toimii Matt Stone ja Phillipin äänenä on Trey Parker.


title: Luettelo South Parkin sivuhahmoista

text: Terrance on kotoisin Montrealista ja Phillip Torontosta.


title: Luettelo South Parkin sivuhahmoista

text: Towelie (suom. "Pyyhis", DVD-julkaisuissa Toweliesta käytetiin suomennosta "Pyyheliina") on jatkuvasti kannabista käyttävä, elävä pyyhe. Hahmo esiintyy ensimmäisen kerran jaksossa Towelie (S05E08). Stone ja Parker loivat Towelie-hahmon havaittuaan hahmojensa tulleen raskaasti oheistuotteistetuksi ja hyväksikäytetyiksi. He suunnittelivat Towelien tarkoituksella kevyeksi kaksiulotteiseksi hahmoksi, jonka ainoa tarkoitus on "suoltaan tarttuvia lauseita ja markkinoida hitosti jotain". Towelie-jaksossa esitetään myös vale-Towelie-pyyhe -mainos.


title: Luettelo South Parkin sivuhahmoista

text: Saddam Hussein on sarjan vakituisia konnia. Hän on mielipuolinen hahmo. Ensimmäisen kerran hänet nähtiin 2. tuotantokauden ensimmäisessä jaksossa "Uhka kaukaa" jossa Irakia hallinnut Saddam yritti valloittaa Kanadan, mutta epäonnistui Terrancen ja Philipin ansiosta. Tämän jälkeen villisiat tappoivat Saddamin ja on sen jälkeen oleillut Helvetissä Saatanan poikaystävänä. "" Saddam oli koko elokuvan pääkonna joka yritti valloittaa maailman Saatanan avustuksella, mutta epäonnistui Saatanan tajuttua tehneensä virheen ja tappoi Saddamin uudestaan. Saddam palasi myöhemmin vielä kerran uudestaan yrittämään Kanadan valloittamista, mutta epäonnistui tällä kertaa Stanin, Kylen, Kennyn ja Cartmanin paljastettua hänet.


title: Hugh Bonneville

text: Hugh Richard Bonneville Williams (s. 10. marraskuuta 1963) on brittiläinen näyttelijä. Hänet tunnetaan parhaiten Robert Crawleyn roolista televisiosarjassa "Downton Abbey" (2010–2015). Bonneville on esiintynyt muiden muassa elokuvissa "Notting Hill" (1999), "Iris" (2001) ja "The Monuments Men" (2013).


title: Hugh Bonneville

text: Hän on näytellyt myös komediasarjoissa "" (2011–2012) sekä "Kyllä BBC hoitaa" (2014–).


title: Hugh Bonneville

text: Bonneville opiskeli paitsi teatterialaa Lontoon Webber Douglas Academy of Dramatic Artissa, myös teologiaa Cambridgen yliopistossa. Hän sai sivuroolistaan "Iris"-elokuvassa Bafta-ehdokkuuden.


title: Zimbabwen provinssit

text: Zimbabwe on jaettu kahdeksaan provinssiin ja kahteen kaupunkialueeseen, joilla on provinssin status:


title: Tim Kelleher (näyttelijä)

text: Tim Kelleher (s. 9. tammikuuta Bronx, New York, Yhdysvallat) on yhdysvaltalainen näyttelijä, joka teatterin lisäksi on esiintynyt useissa elokuvissa ja televisiosarjoissa, kuten Malcolm X, Teinimutanttininjakilpikonnat 3, Kunnian miehet, Independence Day – Maailmojen sota, Amyn lailla ja . Useimmiten hänen roolit ovat olleet varsin pieniä lukuun ottamatta elokuvassa Teinimutanttininjakilpikonnat 3, jossa Kelleher toimi Rafaellon äänenä.


title: Pyörätuolirugby

text: Pyörätuolirugby on vammaisurheilulaji, jota pelaavat pyörätuolia käyttävät henkilöt, joilla on neliraajahalvaus tai muu sekä ylä- että alaraajoihin vaikuttava vamma.


title: Pyörätuolirugby

text: Pyörätuolirugbya pelataan koripallokentällä, ja pelivälineenä on lentopallo. Kenttäpelaajia on neljä per joukkue. Pyrkimyksenä on saada maali koskettamalla tai ylittämällä vastustajan maaliviiva pitäen samalla palloa hallussaan. Maalista saa yhden pisteen. Enemmän pisteitä saanut joukkue on voittaja. Pallon liikuttelu on sallittua ojentamalla, heittämällä, lyömällä, vierittämällä, pompottamalla tai kantamalla mihin suuntaan tahansa. Peliaika on 4 × 8 minuuttia, ensimmäinen ja kolmas tauko ovat yhden, ja keskimmäinen tauko viiden minuutin mittaisia. Joukkueessa saa olla yhteensä 12 pelaajaa.


title: Pyörätuolirugby

text: Pyörätuolirugby kehitettiin 1970-luvun lopulla Kanadassa lajiksi neliraajahalvauspotilaille, jotka eivät kyenneet pelaamaan varsin suosittua, mutta taitavia ja tarkkoja käsien liikkeitä vaativaa pyörätuolikoripalloa. Alun perin pyörätuolirugbya kutsuttiin nimellä "murderball" (murhapallo), koska se on luonteeltaan varsin raju ja aggressiivinen. Nimi muutettiin pyörätuolirugbyksi 1980-luvun lopulla, jolloin järjestettiin myös ensimmäiset kansainväliset kilpailut Torontossa.


title: Pyörätuolirugby

text: Kansainvälinen lajiliitto IWRF ("International Wheelchair Rugby Federation") perustettiin vuonna 1993 ja ensimmäiset maailmanmestaruuskilpailut järjestettiin 1995 Zürichissä. Laji oli paralympialaisissa näytöslajina Atlantassa 1996 ja kuului ensimmäistä kertaa viralliseen ohjelmaan seuraavissa paralympialaisissa Sydneyssä 2000. Nykyisin kansainvälisellä lajiliitolla on 23 jäsenmaata.


title: Richard Eyre

text: Sir Richard Charles Hastings Eyre CBE (s. 28. maaliskuuta 1943) on brittiläinen elokuva-, teatteri- ja televisio-ohjaaja. Hän on saanut useita palkintoja, kuten useamman Laurence Olivier Awardin. Hän oli ehdolla myös Berliinin elokuvajuhlien Kultaisen karhun saajaksi. Hän on ohjannut myös oopperaa.


title: Richard Eyre

text: Eyre tunnetaan kansainvälisesti muun muassa Iris Murdochia käsittelevästä elokuvasta "Iris" (2001).


title: Emma Chambers

text: Emma G. Chambers (11. maaliskuuta 1964 – 21. helmikuuta 2018) oli brittiläinen näyttelijä. Hän esiintyi muun muassa elokuvassa "Notting Hill" (1999) ja tilannekomediasarjassa "Dibleyn kirkkoherra" (1994–2007).


title: Emma Chambers

text: Chambers opiskeli Lontoon Webber Douglas Academy of Dramatic Artissa.


title: Georg Dolivo

text: Georg Dolivo (alk. "Georgij Dolivo-Dobrovolskij", s. 9. helmikuuta 1945 Helsinki) on suomalainen laulaja ja kulttuurialan vaikuttaja. Dolivo tunnetaan muun muassa viihdekvartetti Kivikasvojen entisenä jäsenenä, ja hän on sanoittanut kappaleita ryhmälle sekä Fredille ja Ilkka Hemmingille. Nuorena Dolivo esiintyi myös Kukonpojat-lauluyhtyeessä.


title: Georg Dolivo

text:
Dolivo toimi Svenska Teaternin johtajana 1987−1996. Vuosina 1996–2001 hän oli Helsinki - Euroopan kulttuurikaupunki 2000 -säätiön johtaja. Vuosina 2001–2012 Dolivo työskenteli Espoon kulttuurijohtajana. Hänelle myönnettiin Espoo-mitali vuonna 2007. Dolivo on toiminut Suomen elokuvasäätiön hallituksen puheenjohtajana kausina 2011–2013. ja 2014–2016
Dolivon isoisä oli valkoinen kenraali Severin Dobrovolski, joka luovutettiin 1945 "Leinon vankina" Neuvostoliittoon, missä hänet teloitettiin.


title: Terry Eagleton

text: Terence Francis ”Terry” Eagleton (s. 22. helmikuuta 1943 Salford, Lancashire, Britannia) on brittiläinen kirjallisuudentutkija, jota on luonnehdittu maailman tunnetuimmaksi intellektuelliksi.


title: Terry Eagleton

text: Eagleton hoiti englantilaisen kirjallisuuden Thomas Wharton -professuuria Oxfordin yliopistossa vuosina 1992–2001. Sen jälkeen hän on ollut saman tieteenalan John Edward Taylor -professorina Manchesterin yliopistossa. Hän on kirjoittanut yli 40 teosta, kuten kirjat "Literary Theory: An Introduction" (1983), "The Ideology of the Aesthetic" (1990) ja "The Illusions of Postmodernism" (1996).


title: Terry Eagleton

text: Teoksessaan "Why Marx Was Right" (Yale University Press) Eagleton on esittänyt, että Marx olisi ollut oikeassa. Hän kumoaa kriitikoiden väitteet ja sanoo, että nykyisin ”työväenluokka” on suurempi ihmisjoukko kuin Marxin aikana. Marxismin epäonnistuminen Neuvostoliitossa johtui hänen näkemyksensä mukaan siitä, että järjestelmän onnistuminen olisi edellyttänyt kehittynyttä kansainvälistä taloutta. Köyhässä feodaalisessa Neuvostoliitossa se oli itsensä parodia.


title: Estádio Coronel Emílio Gomes

text: Estádio Coronel Emílio Gomes on monikäyttöinen stadion Iratissa Brasiliassa. Stadion avattiin vuonna 1950. Nykyään sitä käytetään enimmäkseen jalkapallossa Iraty Sport Clubin kotikenttänä. Stadionille mahtuu 8 000 ihmistä.


title: Spoof

text: Spoof on suomalainen sukunimi. Se voi viitata seuraaviin henkilöihin:


title: Mutaatiotaajuus

text: Mutaatiotaajuus eli mutaationopeus (myös mutaatiofrekvenssi tai mutaatiotiheys) on populaatiogenetiikan suure, joka kertoo kuinka usein mutaatioita tapahtuu aikayksikköä kohden. Mutaationopeus on stokastinen suure.


title: Mutaatiotaajuus

text: Mutaationopeus voidaan ilmaista eri suuruisia genomin osia kohden, esimerkiksi yhtä geeniä tai yksittäistä DNA:n nukleotidiä eli emäsparia tai vaikka kokonaista genomia kohden. Aikayksikkönä voi olla esimerkiksi vuosi, eliön sukupolvi tai solunjakautuminen.


title: Mutaatiotaajuus

text: Mutaationopeus vaihtelee eri lajien ja lajin eri genomialueiden välillä. Esimerkiksi ihmisellä miehen ja naisen sukusolujen mutaationopeudet poikkeavat toisistaan.


title: Mutaatiotaajuus

text: Mutaatiot aiheuttavat geneettistä muuntelua populaatioissa ja eroja populaatioiden välille. Ellei luonnonvalinta karsi tai suosi mutaatioita, mutaationopeus voidaan arvioida pitkän ajan kuluessa eri evoluutiolinjojen välille kertyneiden geneettisen erojen määrän perusteella. Koska suuri osa mutaatioista on haitallisia, ne kuitenkin usein karsiutuvat nopeasti populaatiosta. Siksi esimerkiksi lajien välille kertyneistä eroista päätelty mutaationopeus on todellista paljon hitaampi.


title: Mutaatiotaajuus

text:
Vertailemalla ihmisen ja simpanssin geneettisen variaatioiden määriä, jotka eivät ole yhteisiä, on ihmisen tuman keskimääräiseksi mutaationopeudeksi DNA-sekvensseissä 18 pseudogeenin alueella arvioitu 2,5 x 10. tai 1,2 x 10, mikä vastaa noin 60 pistemutaatiota koko genomissa sukupolvea kohden.
Vertailemalla kahden samaan sukuun kuuluvan miehen geenejä on Y-kromosomin mutaationopeudeksi saatu 3,0 x 10 pistemutaatiota emäsparia ja sukupolvea kohden.


title: Mutaatiotaajuus

text: Mitokondrio-DNA:n mutaatiotaajuus on tuman geenejä huomattavasti suurempi.


title: Mutaatiotaajuus

text: Vuonna 2002 julkaistussa tutkimuksessa nisäkäsgenomin keskimääräiseksi mutaationopeudeksi arvioitiin 2,2 x 10 emäsparia ja vuotta kohden.


title: Mutaatiotaajuus

text: Bakteereilla mutaationopeus on luokkaa 10 - 10 sukupolvea (ei vuotta) kohden. tai jopa 1000-kertainen.


title: Mutaatiotaajuus

text:
RNA-viruksilla mutaatonopeus on erityisen suuri, luokkaa 10 - 10 emäsparia ja sukupolvea kohti. DNA-viruksille nopeus on 10 - 10 emäsparia ja sukupolvea kohti.
Virusten geeneissä on joitain hotspot-kohtia, joissa mutaatiotaajuus on 100-200 kertaa suurempi kuin muissa kohdin.


title: Obed Kipkurui

text: Obed Kipkurui (s. 3. syyskuuta 1986 Uasin Gishu) on kenialainen kestävyysjuoksija, joka asuu Suomessa. Hän edustaa Sjundeå IF:ää ja hänellä on edustusoikeus Suomen- ja Pohjoismaiden mestaruuskilpailuihin sekä Suomi–Ruotsi-maaotteluihin. Hänen ennätyksensä puolimaratonilla, 1.05.11, on voimassa oleva 22-vuotiaiden Suomen ennätys.


title: Bjarne Iversen

text: Bjarne Iversen (2. lokakuuta 1912 Vestre Aker – 7. syyskuuta 1999 Nittedal) oli norjalainen maastohiihtäjä.


title: Bjarne Iversen

text: Iversen saavutti vuoden 1936 olympialaisissa Garmisch-Partenkirchenissä hopeaa viestikilpailusta Oddbjørn Hagenin, Olaf Hoffsbakkenin ja Sverre Brodahlin kanssa. Vuotta aikaisemmin hän oli saavuttanut Vysoké Tatryn MM-kisoissa niin ikään hopeaa samasta lajista samalla kvartetilla. Vysokén MM-laduilla hän sijoittui lisäksi 18 kilometrin kilpailussa kuudenneksi ja Garmisch-Partenkirchenin olympialaisissa samalla matkalla yhdeksänneksi.


title: Alessandro Fiorio

text:
Alessandro Fiorio (s. 1965) on italialainen ralliautoilija. Hän ajoi rallin MM-sarjaa 1980-luvulla. Hän ajoi ensimmäiset rallinsa MM-tasolla Jolly Clubin Fiat Ritmolla vuonna 1986. Vuonna 1988 hän oli MM-sarjan kolmas ja vuonna 1989 toinen Jolly Clubin Lancia Delta Integralella. Sittemmin Fiorio on kilpaillut vain Italian ja Euroopan rallisarjoissa.
Vuosina 2000-2002 Fiorio osallistui vielä seitsemään MM-osakilpailuun Ralliart Italian ajattamalla N-ryhmän Mitsubishillä.


title: Alessandro Fiorio

text: Alex Fiorion isä on entinen Lancia-kilpatallin päällikkö Cesare Fiorio.


title: Walter Legge

text: Walter Legge (1. kesäkuuta 1906 Lontoo – 22. maaliskuuta 1979 Saint-Jean-Cap-Ferrat, Ranska) oli vaikutusvaltainen englantilainen klassisen musiikin levytuottaja, joka työskenteli etupäässä EMI-yhtiölle.


title: Walter Legge

text: Hänen puolisonsa oli laulaja Elisabeth Schwarzkopf.


Publius Cornelius Scipio Nasica Corculum (k. 141 eaa.) oli roomalainen valtiomies, Corneliuksen "gensin" jäsen ja konsuli vuosina 162 eaa. ja 155 eaa.


title: Publius Cornelius Scipio Nasica Corculum

text: Hänen isänsä oli Publius Cornelius Scipio Nasica, Scipio Africanuksen serkku.


text: Kolmannen makedonialaissodan aikana 168 eaa. hän taisteli roomalaisen kenraalin Lucius Aemilius Paulus Macedonicuksen kanssa Makedoniassa ja komensi yhtä armeijan siipeä.


text: Corculum valittiin kensoriksi vuonna 159 eaa. yhdessä Marcus Popillius Laenaksen kanssa. Toisena konsulivuotenaan 155 eaa. hän kukisti dalmatialaiset ja ansaitsi triumfin.


text: Hän toimi myös Pontifex maximuksena vuonna 150 eaa., ja vuosina 159–149 eaa. hänet tunnetaan myös kiivaana Karthagon puolustajana ja Cato vanhemman vastustajana. Plutarkhoksen mukaan Caton lausuttua kuuluisan lauseensa "Ceterum censeo Carthaginem esse delendam" Corculum vastasi, että Karthago pitää säästää tuholta.


text: Corculum kuoli mahdollisesti vuonna 141 eaa.


title: Estádio da Baixada

text: Estádio da Baixada on monikäyttöinen stadion Ibriramassa Brasiliassa. Nykyään sitä käytetään enimmäkseen jalkapallossa Clube Atlético Hermann Aichingerin kotikenttänä. Stadionille mahtuu 4 000 ihmistä.


title: Time Machine (Axxisin albumi)

text: Time Machine on power metal -yhtye Axxisin vuonna 2004 julkaistu studioalbumi.


title: Tuuli Petäjä-Sirén

text: Tuuli Pauliina Petäjä-Sirén (s. 9. marraskuuta 1983 Espoo) on suomalainen kilpapurjehtija, joka kilpailee purjelautailun -olympialuokassa. Petäjä-Sirén sai Lontoon olympialaisissa 2012 luokassaan hopeaa. Hän edustaa Helsingfors Segelklubbia, ja hänen valmentajansa on Curro Manchón.


title: Tuuli Petäjä-Sirén

text: Tammikuussa 2013 Petäjä-Sirén valittiin Vuoden urheilijaksi.


title: Tuuli Petäjä-Sirén

text: Ennen siirtymistään purjelautailuun Petäjä purjehti optimistijollalla (1993–1998), 420-luokassa (1998–1999) ja 470-luokassa (1999–2003). Purjelautailun RS:X-luokkaan Petäjä siirtyi vuonna 2006, ja jo seuraavana vuonna hän saavutti paikan Pekingin olympialaisiin sijoittumalla MM-kilpailuissa sijalle 32. Hän oli olympialaisissa 16:s.


title: Tuuli Petäjä-Sirén

text: Vuonna 2011 Petäjä sijoittui EM-kilpailuissa 11:ksi ja MM-kilpailuissa 16:ksi. Samalla hän saavutti Suomelle maapaikan Lontoon 2012 olympialaisiin. Vuonna 2012 hän voitti Madeiralla EM-pronssia. Lontoon olympialaisissa Petäjä saavutti hopeaa sijoituttuaan neljänneksi mitalilähdössä. Suomen urheilugaalassa tammikuussa 2013 hänet valittiin Vuoden urheilijaksi.


title: Tuuli Petäjä-Sirén

text: Rion olympialaisissa 2016 Petäjä sijoittui kymmenenneksi. Hän toimi Rion olympialaisten avajaisissa Suomen lipunkantajana.


title: Tuuli Petäjä-Sirén

text: Petäjä meni naimisiin 29. syyskuuta 2012 ja otti sukunimekseen Petäjä-Sirénin. Hän opiskeli arkkitehtuuria Aalto-yliopistossa ja valmistui arkkitehdiksi vuonna 2016.


title: Acer Aspire One

text: Acer Aspire One on taiwanilaisen Acer Incorporated -yhtiön suunnittelema ultrakevyt tietokone, joka esiteltiin Taipein Computex-messuilla kesäkuussa 2008. Kannettavan valmistaja on taiwanilainen "Quanta Computers".


title: Acer Aspire One

text: Acer One on kooltaan ja ominaisuuksiltaan verrattavissa Asuksen Eee PC 4G -malliin, mutta siinä on isompi 8,9-tuumainen näyttö (resoluutio 1024 x 600) ja näppäimistö on 95 % täyskokoisesta. Muistia ensiversiossa on vakiona 512 megatavua ja flash-muistiin perustuvan SSD-kiintolevyn tilavuus on 8 gigatavua, josta vapaana 6,6 gigatavua. Suoritin on Intelin uusi vähävirtainen Atom N270, jota ajetaan 1,6 gigahertsin kellotaajuudella.


title: Acer Aspire One

text: Linpus Linux -jakelulla ensiasennettu Acer One tuli myyntiin Euroopassa, Aasiassa ja Yhdysvalloissa 2. heinäkuuta 2008, ja Windows XP:llä varustettu malli hieman myöhemmin. Windows-versio on varustettu 120 gigatavun kokoisella perinteisellä kiintolevyllä.


title: Tapio Nirkko

text: Tapio Kalevi Nirkko (s. 24. elokuuta 1984 Espoo) on suomalainen kilpapurjehtija Finnjolla-luokassa. Hän edustaa Espoon Pursiseuraa ja häntä valmentaa Joakim Wilenius.


title: Tapio Nirkko

text: Nirkko saavutti olympiapaikan sijoittumalla vuoden 2007 MM-kilpailuissa sijalle 12. Pekingin olympialaisissa 2008 Nirkko sijoittui 18:nneksi. Vuonna 2009 Nirkko purjehti hopealle Finnjollien EM-kilpailuissa Mustallamerellä Bulgariassa.


title: Tapio Nirkko

text: Vuonna 2011 Nirkko oli MM-kilpailuissa 12:s ja saavutti maapaikan Lontoon kesäolympialaisiin. Lontoossa hän oli kymmenes. Vuoden 2012 MM-kilpailuissa hän sijoittui viidenneksi. Vuonna 2014 Nirkko oli MM-kisoissa 16:s ja varmisti Suomelle neljännen purjehduksen maapaikan Rion olympialaisiin 2016. Elokuussa 2015 Nirkko sijoittui Rion esiolympialaisissa toiseksi. Hänet on myös valittu Rion olympialaisiin 2016 Suomen edustajaksi.


title: Tapio Nirkko

text: Olympialaiset


title: Tapio Nirkko

text: MM-kilpailut


title: Tapio Nirkko

text: EM-kilpailut


title: Tapio Nirkko

text:
Alle 22-vuotiaiden MM-kilpailut
Lähteet: 2002–2008, 2009–


title: Dornier Do 24

text:
Dornier Do 24 on saksalaisen Dornier-lentokonetehtaan lentovene. Saksalaiset käyttivät sitä monella
rintamalla toisessa maailmansodassa. Se lensi ensilentonsa vuonna 1937 heinäkuussa
ja se hyväksyttiin marraskuussa samana vuonna. Järeästi aseistettu kone oli tehokas toisen maailmansodan ase mutta se ei silti vaikuttanut sodan lopputulokseen. Konetta käytettiin tiedusteluun ja joskus taistelutehtäviin. Liittoutuneiden vastine Do24:lle oli PBY Catalina- ja Short Sunderland -lentoveneet.


title: Norjan jääpallomaajoukkue

text: Norjan miesten jääpallomaajoukkue edustaa Norjaa jääpallon miesten maajoukkuekilpailuissa. MM-kisoissa Norja on aina säilyttänyt paikkansa A-ryhmässä, vaikka kuuluukin sen heikoimpiin joukkueisiin. Joukkue on saavuttanut kaksi MM-mitalia: hopeaa 1965 Neuvostoliiton kisoista ja pronssia 1993 kotikisoista.


title: Ravintoverkko

text: Ravintoverkko on eliöyhteisön saalistus- ja ravintosuhteita kuvaava ravintoketjujen muodostama kokonaisuus. Ravintoverkossa eliö voi olla useammalla eri tasolla, koska se voi saalistaa eri tasoilla olevia eliöitä ja olla eri tasoilla olevien eliöiden ruokaa.


title: Kanadan jääpallomaajoukkue

text: Kanadan jääpallomaajoukkue edustaa Kanadaa jääpallon maajoukkuekilpailuissa. Joukkue pelasi ensimmäisen kerran MM-turnauksessa 1991 Suomen kisoissa. Joukkue on silloin tällöin jättänyt osallistumatta MM-kilpailuihin, mutta on lukeutunut joka kerta osallistuessaan B-ryhmän keskikastin yläpuolelle. Ensimmäisen kerran joukkue pelasi A-sarjassa, sen B-lohkossa vuonna 2014.


title: Rikastuminen

text: Rikastuminen tarkoittaa toksikologiassa haitallisten aineiden kertymistä ylimpien trofiatasojen eliöihin. Itämeren haukiin on rikastunut paljon ympäristömyrkkyjä, koska ne ovat ravintoverkon huipulla.


title: Mohamed Mkacher

text: Mohamed Mkacher (, s. 25. toukokuuta 1975 Sousse, Tunisia) on tunisialainen valmentaja ja entinen jalkapalloilija, pelipaikaltaan puolustaja. Hän pelasi suurimman osan urastaan tunisialaisessa ES Sahelissa. Mkacher edusti maataan vuoden 2002 jalkapallon MM-kisoissa, jossa hän pelasi yhden ottelun.


title: Mohamed Mkacher

text: Mkacher aloitti valmentamisen pelaajauransa jälkeen toimimalla ES Sahelin juniorijoukkueiden valmentajana. Marraskuussa 2009 hän nousi edustusjoukkueen apuvalmentajaksi Khaled Ben Sassin noustua joukkueen päävalmentajaksi. Huhtikuussa 2010 Mkacher nousi joukkueen väliakaiseksi päävalmentajaksi ES Sahelin annettua potkut joulukuussa 2009 joukkueen päävalmentajaksi tulleelle Piet Hambergille. Sittemmin Mkacher palasi takaisin apuvalmentajan rooliin kaudella 2010–2011 ES Sahelin palkattua päävalmentajaksi marokkolaisen Mohamed Fakhirin.


title: Ann Bell Fell

text: Ann Bell Fell oli suomalainen vuosina 1994–1998 toiminut yhtye, joka teki elektronista musiikkia. Yhtyeen jäsenet olivat Ann Bell Fell ja Rauli Eskolin.


title: Ann Bell Fell

text: Debyyttisinglen yhtye teki vuonna 1994. Todellinen läpimurto tapahtui vuonna 1996 hittisinglellä ""Around & 'Round"".


title: Ann Bell Fell

text: Myöhemmin Ann Bell Fell on laulanut muun muassa CMX:n, Maj Karman ja Mokoman levyillä.


title: Rikin oksidit

text: Rikin oksidit ovat kemiallisia yhdisteitä, joissa rikki on sitoutunut happeen. Rikin oksidien kemialliset kaavat ovat muotoa SO, jossa X on happiatomien määrä. Rikin oksidit aiheuttavat happamoitumista.


title: Snillfjord

text: Snillfjord on kunta Etelä-Trøndelagin läänissä Norjassa. Snillfjordin kunta syntyi, kun se erotettiin Hemnen kunnasta 1. heinäkuuta 1924. Itäinen osa Heimistä yhdistettiin Snillfjordiin 1. tammikuuta 1964. Tammikuussa 2013 tehdyn väestönlaskennan mukaan Snillfjordin kunnassa oli 985 asukasta.


title: Rinnesuo

text: Rinnesuo on ohutturpeinen aapasuo. Sitä tavataan vaarojen ja tunturien kosteilla rinteillä. Rinnesoita muodostuu rinteille, joilla valuu vettä lähteestä tai runsaiden sateiden seurauksena puroina. Suomessa rinnesoita tavataan etenkin Kuusamossa ja Itä-Lapissa. Rinnesoiden syntyä edistää suuri kosteus viileässä ilmastossa. Rinnesuot ovat yleensä kasvien kannalta melko ravinteikkaita, koska ravinteita valuu ylärinteiltä valuvesien mukana. Turvekerros on yleensä ohut, alle metrinen. Rinnesoilla kasvaa lähinnä ruskosammalta ja saraa.


title: Marouéne Bokri

text: Marouéne Bokri (s. 28. joulukuuta 1974 Tunis, Tunisia) on tunisialainen entinen jalkapalloilija, pelipaikaltaan keskikenttäpelaaja. Hän pelasi suurimman osan urastaan tunisialaisessa Espérancessa. Bokri edusti maansa jalkapallomaajoukkuetta vuoden 1996 Atlantan olympialaisissa.


title: Rion julistus

text: Rion julistus on Yhdistyneiden kansakuntien vuonna 1992 tekemä sopimus. Se on nimetty Rio de Janeiron mukaan. Rion julistustuksessa on 27 periaatetta, jotka koskevat kestävän kehityksen edistämistä maailmassa.


title: Sateenvarjolaji

text: Sateenvarjolaji on eliölaji, jonka suojeleminen on tärkeää muiden lajien kannalta. Lajin suojeleminen turvaa myös muiden saman ympäristön lajien säilymistä, ja sateenvarjolajin häviäminen taas vaikuttaisi negatiivisesti muihin lajeihin. Yksi esimerkki sateenvarjolajista on valkoselkätikka, koska sen asuttamaa metsää suojelemalla suojellaan myös muita lahopuita vaativia harvinaisia lajeja.


title: Jasmin Weber

text: Jasmin Weber (s. 15. heinäkuuta 1982 Berliini) on saksalainen näyttelijä. Hänet tunnetaan varsinkin Franziska Reuterin roolista televisiosarjassa "Gute Zeiten, schlechte Zeiten", jossa hän esiintyi vuosina 2005–2008.


title: Jasmin Weber

text: Weberin pitkäaikainen elämänkumppani on muusikko Adel Tawil. He tapasivat toisensa Tawilin Ich + Ich -yhtyeen musiikkivideon kuvauksissa.


title: Kuudes aisti (täsmennyssivu)

text: Kuudes aisti voi tarkoittaa seuraavaa:


title: Wizards of the Sonic

text: Wizards of the Sonic on WestBamin kappale. Se on tyyliltään elektronista tanssimusiikkia, ja kantavana teemana on Segan Mega Drive -pelikonsolin Sonic the Hedgehog 2 -pelin taistelukohtauksista lainattu melodia. Kappale julkaistiin singlenä Westbamin omalla Low Spirit -levymerkillä 1994 ja myös hänen Bam Bam Bam -albumillaan samana vuonna. Myöhemmin on julkaistu lisäksi erilaisia uudelleenmiksauksia.


title: Riadh Jelassi

text: Riadh Jelassi (, s. 7. heinäkuuta 1971 Tebourba, Tunisia) on tunisialainen entinen jalkapalloilija. Hyökkääjänä pelannut Jelassi edusti suurimman osan urastaan tunisialaisessa ES Sahelissa. Jelassi edusti myös maataan vuoden 1998 ja 2002 jalkapallon MM-kisoissa.


title: Seurantatutkimus

text: Seurantatutkimus on tutkimus, jossa tutkitaan jotakin asiaa, kuten uhanalaisen karhupopulaation kokoa, säännöllisesti. Asiasta voidaan kerätä tutkimustietoa esimerkiksi vuosittain tai kuukausittain.


title: Veikko Takala

text: Veikko Armas Takala (1. marraskuuta 1923 Vaasa – 1. elokuuta 2008 Vaasa) oli suomalainen kuvataiteilija, taidemaalari, taidegraafikko ja valokuvaaja. Uransa alkuvaiheessa hän oli mainosgraafikko.


title: Veikko Takala

text: Veikko Takala opiskeli Vaasan taideyhdistyksen piirustuskoulussa vuosina 1945-1949 ja debytoi Vaasassa vuonna 1951. Hän osallistui aktiivisesti muun muassa Suomen taiteilijaseuran näyttelyihin ja oli mukana Taidemaalariliiton 40-vuotisnäyttelyssä 1969. Takala oli Taidemaalariliiton lisäksi muun muassa Kuvataiteilijaseniorien ja taiteilijaryhmä TS Botnian jäsen.


title: Veikko Takala

text: Veikko Takalan teoksia on muun muassa Tampereen ja Oulun taidemuseoiden sekä Wäinö Aaltosen museon, Suomen valtion ja Malmö Museumin kokoelmissa. Takalan julkisia teoksia on "Maaliskuu" reliefimaalaus vuodelta 1985 Yleisradiolle (Vaasa) ja "Verkot" Vaasan seurakunnalle.


title: Veikko Takala

text: Takala sai mitalin Pohjanlahden biennaalissa ja kunniapalkinnon suomalaisen meriaiheisen taidegrafiikan näyttelyssä vuonna 1977.


title: Veikko Takala

text: Veikko Takala teki realistisia ja abstrakteja piirustuksia ja maalauksia sekä serigrafioita ja kollaaseja. Takalan taidesuuntausta määrittelee surrealismi, informalismi ja ekspressionistisen abstrakti ilmaisu. Hänen töissään on nähtävissä selkeää pinnanjakorytmiikkaa. Takalan taiteelle on tunnusomaista dramaattiset tunnelmat ja melankolia.


title: Veikko Takala

text:
Takala toimi aktiivisesti yhdistyksissä ja taiteilijoiden ammattiliitoissa. Hän oli muun muassa Suomen Taiteilijaseuran hallituksessa ja Suomen Kuvataidejärjestöjen Liiton hallituksessa. Lisäksi hän oli Pohjanmaan museon hallituksen jäsen 1970-luvulla ja pohjalaisten taideyhdistysten hallituksissa sekä Vaasan kaupungin kuvataidetoimikunnan, Valtion taideteostoimikunnan ja Vaasan läänin taidetoimikunnan jäsenenä.
Veikko Takala oli Kuntsin säätiön hallituksen pitkäaikainen jäsen ja myöhemmin kunniajäsen.


title: Sietoalue

text: Sietoalue on jollekin eliölle sopiva vaihteluväli tietyn ympäristötekijän suhteen. Näitä ympäristötekijöitä ovat esimerkiksi lämpötila, UV-säteily ja maaperän ravinteet.


title: Kuluttaja

text: Kuluttaja voi tarkoittaa seuraavia asioita


title: John J. Carty

text: John Joseph Carty (14. huhtikuuta 1861 – 27. joulukuuta 1932) oli yhdysvaltalainen sähköteknikko, joka kehitti puhelinjohtojen tekniikkaa.


title: Vaasan Sport kaudella 2008–2009

text: Sport lähti ennakkosuosikkina 46. kauteensa liiton sarjassa, ja 28. kauteensa I-divisioonassa/Mestiksessä. Sport tuli runkosarjassa toiseksi ja pudotuspeleissä Sport eteni aina mestariksi. Liigakarsinnoissa Sport sai vastaansa Porin Ässät joille tappio tuli viime metreillä otteluvoitoin 3-4.


title: Vaasan Sport kaudella 2008–2009

text:
Sport lähti kauteen, tuttuun tapaan toisena suurimmista ennakkosuosikeista, KooKoon kanssa. Valmennuskaksikkona toimi Juhani Tamminen ja Kenneth Westerback.
Kapteenistoon valittiin kapteeniksi Markus Jämsä sekä varakapteeneiksi Mikael Hallbäck, Toni Sihvonen ja Paul Cabana.


title: Vaasan Sport kaudella 2008–2009

text: Sportista lähtivät joukkueen maalivahdit Eero Väre ja Jocelyn Guimond, seuran lähes kaikki ulkomaalaiset eli Nicolas Besch, Ian MacNeil ja Blake Robson. Näiden lisäksi Filip Riska lähti JYPiin ja Kim Nabb Lukkoon, mutta hän palasi Sportiin vuoden vuokrasopimuksella.


title: Vaasan Sport kaudella 2008–2009

text: Sport palkkasi keväällä kovan luokan vahvistuksia Mestikseen, kun Toni Sihvonen, Tuomas Takala, Eetu Heikkinen, Jaakko Suomalainen ja Juha Salmu liittyivät joukkueeseen liigaseuroista. Mestiksen huippuseuroista Sport kaappasi itselleen myös Lauri Kinoksen Tuomas Nikoskelaisen, Mikko Rossin ja Antti Uiton.


title: Vaasan Sport kaudella 2008–2009

text: Sport lähti kauteen 2008–2009 noin 600 000 euron pelaajabudjetilla, sekä noin 2 milj. euron kokonaisbudjetilla. Sportin budjetit ovat Mestiksen suurimmat.


title: Vaasan Sport kaudella 2008–2009

text: Sport pelasi harjoituskaudella 10 ottelua joista se voitti 5 ja hävisi varsinaisella peliajalla 4 sekä jatkoajalla yhden.


title: Vaasan Sport kaudella 2008–2009

text: Runkosarjassa Sport saavutti toisen sijan 87 pisteellä jääden kolme pistettä Jokipojista. Sportin vastustajaksi pudotuspelien ensimmäisellä kierroksella tuli D Team.


title: Vaasan Sport kaudella 2008–2009

text: Sport sijoittui runkosarjassa toiseksi ja aloitti pudotuspelinsä Jyväskyläläistä D Teamia vastaan. Sport voitti ottelusarjan suoraan voitoin 3-0. Välierissä Sportia vastaan tuli Kajaanin Hokki ja ottelusarja venyikin viidenteen otteluun, ja ratkesi Tuomas Takalan 5-4-johtomaaliin. Finaaleissa Sportia vastaan asettui Joensuun Jokipojat. Finaalisarja ratkesi 23. maaliskuuta 2009, kun Sport voitti ensimmäisen Mestiksen mestaruutensa kotonaan neljännessä ottelussa Kim Nabbin jatkoaikamaalilla, ja eteni SM-liigakarsintoihin Porin Ässiä vastaan.


title: Vaasan Sport kaudella 2008–2009

text: Listassa on kaikki Sportia mestis-kaudella 2008-2009 edustaneet pelaajat. (Ei harjoitusotteluita)


title: Mourad Melki

text: Mourad Melki (, s. 9. toukokuuta 1975) on tunisialainen entinen jalkapalloilija. Keskikentällä pelannut Melki edusti suurimman osan urastaan Espérancessa, jonne Melki siirtyi Olympique de Béjasta. Hän edusti Tunisiaa vuoden 1998 ja 2002 jalkapallon MM-kisoissa.


title: Ngarchelong

text: Ngarchelong on yksi Palaun 16 osavaltiosta. Se sijaitsee Babeldaobin saaren pohjoiskärjessä. Sen pinta-ala on 41 neliökilometriä ja siellä on 311 asukasta (vuonna 2015).


title: Ngarchelong

text: Osavaltion alueella sijaitsee poikkeuksellisen paljon kivimonoliitteja, jotka olivat perinteisessä palaulaisessa uskonnossa pyhiä paikkoja.


title: Tydal

text: Tydal on kunta Etelä-Trøndelagin läänissä Norjassa. Tydal erotettiin omaksi kunnakseen Selbun kunnasta 1. tammikuuta 1901. Tammikuussa 2013 tehdyn väestönlaskennan mukaan Tydalin kunnassa oli 865 asukasta.


title: Issam Trabelsi

text: Issam Trabelsi (s. 18. syyskuuta 1977) on tunisialainen jalkapallomaalivahti, joka edustaa tällä hetkellä Ligue Professionnelle 2:ssa pelaavaa Stade Gabésienia. Hän aloitti uransa Stade Tunisienissa ja on sen jälkeen edustanut AS Marsaa ja EGS Gafsaa.


title: Ørland

text: Ørland on kunta Etelä-Trøndelagin läänissä Norjassa. Ørlandin kunta perustettiin 1. tammikuuta 1838. Siitä on erotettu Bjugnin kunta vuonna 1953 ja Agdenesin kunta vuonna 1896


title: Alennusvaihde

text: Alennusvaihde on voimansiirron osa, jonka välityssuhde muuttaa akselin pyörimisnopeutta pienemmäksi ja samalla kasvattaa vääntömomenttia.


title: Alennusvaihde

text: Moottoriajoneuvoissa alennusvaihde on usein liitetty varsinaisen vaihdelaatikon perään ja se voidaan kytkeä käyttöön silloin, kun ajetaan erityisen hitaasti, raskaalla kuormalla tai vaativassa maastossa ja tarvitaan suurta vääntömomenttia. Tällöin alennusvaihde muuttaa kaikkien vaihteiden välityssuhdetta. Toisinaan alennusvaihteiksi kutsutaan myös varsinaisen vaihdelaatikon hitaimpia vaihteita.


title: Alennusvaihde

text: Sähkömoottoreissa käytettävä alennusvaihde on tavallisesti kiinteällä välityssuhteella oleva hammaspyörästö, joka pudottaa akselin kierrosluvun käyttötarkoitukseen sopivaksi ja samalla kasvattaa vääntömomenttia. Myös potkuriturbiinimoottoreissa voidaan käyttää alennusvaihdetta turbiinin ja potkurin välissä, sillä turbiini vaatii toimiakseen niin suuren kierrosnopeuden, ettei potkuri sitä kestäisi.


title: Alennusvaihde

text: Kertojavaihde on alennusvaihteen kaltainen, mutta välityssuhde on päinvastainen, jolloin pyörimisnopeus kasvaa ja vääntömomentti pienenee.


title: Kuluttaja (lehti)

text: Kuluttaja on suomalainen kuluttaja-asioiden erikoisaikakauslehti. Lehden arvoja ovat puolueettomuus, kaupallinen riippumattomuus ja kansainvälisyys.


title: Kuluttaja (lehti)

text: Lehti julkaisee tietoa tavaroista, palveluista, ruuasta, hinnoista, kuluttajan oikeuksista, vastuullisesta kuluttamisesta ja markkinoiden ajankohtaisista ilmiöistä. Vakiopalstoja ovat Ratkaisuja riitoihin, Kirjeitä kuluttajilta ja Musta lista. Ratkaisuja riitoihin -palstalla julkaistaan kuluttajariitalautakunnan ratkaisuja kuluttajien ja yritysten välisiin riitoihin. Musta lista -palstalla mainitut yritykset eivät ole maksaneet kuluttajariitalautakunnan suosittelemia korvauksia kuluttajille.


title: Kuluttaja (lehti)

text: Kuluttaja julkaisee puolueettomia, vertailevia testejä kuluttajamarkkinoilla tarjoilla olevista tuotteista ja palveluista. Suurin osa testeistä tuotetaan kansainvälisenä yhteistyönä International Consumer Research and Testing -järjestön (ICRT) osakkaiden kanssa.


title: Kuluttaja (lehti)

text: Lehteä julkaisee 1. tammikuuta 2014 alkaen Kuluttajaliiton perustama yhdistys, Kuluttajatietoisuuden edistämisyhdistys (Kery). Keryn puheenjohtajana toimii Kuluttajaliiton pääsihteeri Juha Beurling ja varapuheenjohtajana Kuluttajaliiton puheenjohtaja Leena Simonen.


title: Kuluttaja (lehti)

text: Vuonna 1967 Kuluttajaneuvosto perusti lehden, joka ilmestyi nimellä Kuluttajatietoa. Lehden ensimmäinen pääkirjoitus alkoi sanoilla: ”Tiedon tarve on herännyt voimakkaana kuluttajien keskuudessa.” Lehden nimi lyhennettiin Kuluttajaksi 1990-luvulla. Samaan aikaan lehti muuttui tilattavaksi.


title: Kuluttaja (lehti)

text: Vuonna 2013 Kuluttaja-lehdellä oli tilaajia noin 21 500.


title: Armas Sihvo

text: Armas Hjalmar Sihvo (käytti Saksassa peitenimeä Sicher), (4. syyskuuta 1889 Kaukola – 25. huhtikuuta 1918) oli suomalainen jääkärivääpeli. Hänen vanhempansa olivat maanviljelijä, poliisikonstaapeli Juho Pietari Sihvo ja Matilda Sofia Vesterlund.


title: Armas Sihvo

text: Sihvo kävi kansakoulun ja kaksi luokkaa Käkisalmen yhteiskoulua sekä Sortavalan kauppakoulun vuosina 1910 – 1911.


title: Armas Sihvo

text: Tämä ilmeeläinen maanviljelystä harjoittanut osuuskaupanhoitaja liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 9. lokakuuta 1915, josta hänet siirrettiin pataljoonan 4. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet komennettiin Suomeen ja siirrettiin 1. marraskuuta 1916 pataljoonan täydennysjoukkoon. Suomessa hän toimi pohjoisen etapin Posion aseman hoitajana, josta hän palasi 3. maaliskuuta 1917 takaisin pataljoonan ja määrättiin pataljoonan 4. komppaniaan, josta hänet siirrettiin 9. heinäkuuta 1917 pataljoonan 2. konekiväärikomppaniaan, 30. joulukuuta 1917 ja edelleen pataljoonan täydennysjoukkoon ja 7. helmikuuta 1918 takaisin 2. konekiväärikomppaniaan.


title: Armas Sihvo

text: Sihvo saapui Suomeen jääkärien pääjoukon mukana aliupseeriksi ylennettynä 25. helmikuuta 1918 ja sijoitettiin Suomen Valkoiseen armeijaan koulutusaliupseeriksi 8. jääkäripataljoonan konekiväärikomppaniassa, josta hänet siirrettiin 25. maaliskuuta 1918 alkaen 3. komppaniassa, josta hänet siirrettiin 8. huhtikuuta 1918 joukkueenjohtajaksi 6. Jääkärirykmentin 18. jääkäripataljoonan 1. komppaniaan. Hän otti osaa sisällissodan taisteluihin Muolaassa, Ilveksessä, missä hän haavoittui 23. huhtikuuta 1918 ja menehtyi haavoihinsa 25. huhtikuuta 1918. Hänet haudattiin Kaukolan sankarihautaan.


title: Hubert Raudaschl

text: Hubert Raudaschl (s. 26. elokuuta 1942 Sankt Gilgen) on entinen itävaltalainen kilpapurjehtija.


title: Hubert Raudaschl

text: Raudaschl osallistui kilpailijana yhdeksiin olympiakisoihin. Hän edusti Itävaltaa kaikissa kesäolympialaisissa Tokiosta 1964 Atlantaan 1996. Hän saavutti kaksi olympiahopeaa: finnjollassa Méxicossa 1968 ja star-luokassa Moskovassa 1980.


title: Hubert Raudaschl

text: Raudaschl voitti maailmanmestaruuden finnjollassa vuonna 1964 ja "microcupper"-luokassa 1978. Lisäksi hän voitti viisi Euroopan mestaruutta.


title: Philadelphia Eagles

text: Philadelphia Eagles on yhdysvaltalainen NFL:ssa pelaava amerikkalaisen jalkapallon seura. Se pelaa National Football Conferencessa itäisessä divisioonassa. Seuran kotipaikka on Philadelphia Pennsylvanian osavaltiossa ja sen kotikenttä on Lincoln Financial Field. Eagles on voittanut neljä NFL-mestaruutta, vuosina 1948, 1949, 1960 ja 2017, sekä ollut häviävä osapuoli Super Bowlissa kaksi kertaa, vuonna 1980 se hävisi Oakland Raidersille ja vuonna 2004 New England Patriotsille. Kauden 2017 päätteeksi pelatussa Super Bowlissa joukkue voitti Patriotsin luvuin 41-33. Seurassa on pelannut esimerkiksi Steve Van Buren, Chuck Bednarik ja John Madden.


title: Todendorf

text: Todendorf () on kunta Saksassa Schleswig-Holsteinin osavaltion Stormarnin piirikunnassa. Asukkaita Todendorfissa oli 31. joulukuuta 2007 1 063 ja väestötiheys oli 83 as/km². Kunnan pinta-ala on 15,83 km². Todendorfin pormestari on Hans-Joachim Dwenger.


title: Todendorf

text: Todendorf muodostuu seuraavista asutuskeskuksista (): Kalkkuhle, Ochsenkoppel, Altenfelde, Mannhagen, Fliegenberg ja Rönnbaum.


title: Todendorf

text: Kunnassa on yksi kirkko ja yksi päiväkoti. Todendorf sijaitsee noin viisi kilometriä koilliseen Ahrensburgin kaupungista. Bundesautobahn 1 ja Bundesautobahn 404 -moottoritiet kulkevat kunnan läpi.


title: Todendorf

text: Vuoden 2008 kunnallisvaaleissa AFWT sai yhdeksän paikkaa Todendorfin kunnanvaltuustossa. SPD sai kaksi paikkaa.


title: Aksiaalilaakeri

text: Aksiaalilaakeri on koneenelin, joka kestää kuormitusta akselin suuntaisesti. Aksiaalilaakereita kutsutaan joskus myös painelaakereiksi.


title: Aksiaalilaakeri

text: On myös laakereita, jotka ottavat vastaan sekä aksiaali- että radiaalikuormia. Sellaisia ovat esimerkiksi rullalaakerit, joissa laakerielementteinä toimivat lieriöt eivät ole samansuuntaisia kuormittavan akselin suhteen.


title: Sybil Newall

text: Sybil Fenton "Queenie" Newall (17. lokakuuta 1854 Calderbrook, Lancashire – 24. kesäkuuta 1929 Cheltenham, Gloucestershire) oli englantilainen jousiampuja.


title: Sybil Newall

text: Newall voitti kultamitalin Lontoon olympialaisissa 1908 tuloksella 688 pistettä. Hopeamitalisti Lottie Dod jäi 43 pisteen päähän. Newall oli kultamitalin voittaessaan 53-vuotias. Hän on edelleen vanhimpana olympiakultaa voittanut naisurheilija.


title: Sybil Newall

text: Newall voitti Yhdistyneen kuningaskunnan mestaruuden vuosina 1911 ja 1912. Hän jatkoi jousiammuntaharrastustaan kuolemaansa saakka.


title: Tauno Sihvo

text: Tauno Juho Heikki Sihvo (käytti Saksassa peitenimeä Sicher), (5. kesäkuuta 1887 Kaukola – 25. marraskuuta 1967) oli suomalainen jääkärivänrikki. Hänen vanhempansa olivat maanviljelijä, poliisikonstaapeli Juho Pietari Sihvo ja Matilda Sofia Vesterlund. Hänet vihittiin avioliittoon vuonna vasta 1920 Anna Elina Leppäsen kanssa.


title: Tauno Sihvo

text: Sihvo kirjoitti ylioppilaaksi Käkisalmen yhteiskoulusta vuonna 1909 ja liittyi Viipurilaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1909–1916 ja 1918–1919 sekä 1924–1925. Hän toimi vuosina 1914–1916 asianajajana Käkisalmella.


title: Tauno Sihvo

text: Sihvo toimi ennen Saksaan lähtöään jääkärivärvärinä Käkisalmessa ja sen ympäristöpitäjissä ja joutui tämän toimintansa vuoksi pakenemaan maasta ja liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaa 16. maaliskuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella, mistä hänet lähetettiin 28. maaliskuuta 1917 Altonan työosastoon, josta hänet laskettiin 18. elokuuta 1917 siviilitöihin.


title: Tauno Sihvo

text: Sihvo palasi Suomeen Ruotsin kautta maaliskuun lopulla vuonna 1918 ja astui Vaasassa 9. huhtikuuta 1918 armeijan palvelukseen ja sijoitettiin 17. huhtikuuta 1918 alkaen 2. Karjalan rykmentin 5. pataljoonan komentajan apulaiseksi. Hän otti osaa sisällissodan taisteluihin Ahvolassa ja Hannilassa sekä Viipurissa.


title: Tauno Sihvo

text: Sisällissodan jälkeen Sihvo siirrettiin 10. kesäkuuta 1918 alkaen 3. Divisioonan esikuntaan ja nimitettiin edelleen 31. elokuuta 1918 alkaen Sortavalan rajavartioryhmän 2. pataljoonan komentajaksi. Hänet siirrettiin 4. marraskuuta 1918 alkaen komppanianpäälliköksi I pataljoonan 1. komppaniaan, josta hän siirtyi 25. huhtikuuta 1919 Tampereella rykmenttiin. Kauan ei Sihvo kerinnyt palvella Tampereella, kun hän liittyi 5. toukokuuta 1919 Karjalan (Aunuksen) retkikuntaan, jossa hän palveli ylipäällikön esikunnassa. Retkeltä palattuaan hän toimi syksyllä vuonna 1919 Sotaministeriössä, jossa hän järjesti heimosotien arkistoja. Sihvo erosi armeijasta 10. joulukuuta 1919. Myöhemmin hän liittyi Suojeluskuntajärjestöön 1. heinäkuuta 1920 alkaen ja hänet sijoitettiin paikallispäälliköksi Kajaanin suojeluskuntaan, josta hän erosi 1. tammikuuta 1922 ja siirtyi poliisivoimiin. Poliisikomissaarina hän toimi Kajaanissa 15. elokuuta 1926 saakka, jolloin hän siirtyi Kuhmoniemen piirin nimismieheksi ja palveli tehtävässä vuoden 1931 marraskuulle saakka. Edellisten tehtäviensä ohella hän hoi Kajaanin yhteislyseon matematiikan opettajan tointa vuosina 1922–1924 ja 1925–1926 sekä oli Kuhmoniemen suojeluskunnan esikunnan jäsenenä vuosina 1927–1931 sekä Kuhmoniemen kunnan- ja kirkkovaltuuston jäsenenä vuosina 1930–1931. Sihvo siirtyi asianajajaksi Käkisalmelle vuonna 1933 ja tehtävässä talvisotaan saakka.


title: Tauno Sihvo

text: Sihvo osallistui talvisotaan väestönsuojelutehtävissä Käkisalmessa. Välirauhan aikana hän siirtyi Vapaan Huollon lääninkeskuksen sihteeriksi, jossa tehtävässä hän toimi jatkosodan, sekä aina vuoteen 1950 saakka, jolloin hän siirtyi Suomen Punaisen Ristin Mikkelin piirin toiminnanjohtajaksi ollen tehtävässä vuoteen 1953 saakka. Viimeiset vuotensa hän vietti Mäntyharjulla viljellen pientilaa. Hänet on haudattu Mäntyharjulle.


title: Giants Stadium

text: Giants Stadium oli stadion East Rutherfordissa, New Jerseyn osavaltiossa, Yhdysvalloissa. Se kuului Meadowlands Sport Complexiin yhdessä Izod Center -areenan ja Meadowlands Racetrack -hevosurheiluradan kanssa. Muun muassa NFL-joukkueet New York Giants ja New York Jets sekä MLS-joukkue Red Bull New York pelasivat stadionilla kotiottelunsa. Stadionille mahtui 80 242 katsojaa ja se oli täten ennen purkamistaan yksi NFL:n suurimmista stadioneista.


title: Giants Stadium

text: Vuoden 1994 jalkapallon MM-kisoissa pelattiin yhdeksän ottelua Giants Stadiumilla. Myös lukuisat musiikin maailmantähdet esiintyivät stadionilla. Yleisöennätys, 84 472, tehtiin 24. syyskuuta 2009 U2-yhtyeen esiintyessä stadionilla. Aiempi ennätys, 82 948, oli tehty 5. lokakuuta 1995 jolloin paavi Johannes Paavali II toimitti stadionilla messun.


title: Giants Stadium

text: Giants Stadium avattiin vuonna 1976 ja se oli käytössä vuoteen 2010 asti, jolloin se purettiin. Silloin East Rutherfordiin valmistui uusi stadion, New Meadowlands Stadium.


title: Signaaligeneraattori

text: Signaaligeneraattori eli funktiogeneraattori on elektroninen laite, jolla voidaan tuottaa sähkösignaalia. Yleensä signaaligeneraattorista voidaan säätää tuotettavan signaalin amplitudia, tasakomponenttia ja taajuutta. Laitteen luoma signaali voi olla sini-, kantti- tai kolmioaaltoa. Signaalia voidaan signaaligeneraattorista riippuen myös moduloida tai tahdistaa käyttäen ulkoista kanavaa.


title: Chowder

text: Chowder oli yhdysvaltalainen Emmy-palkittu piirrossarja, jonka loi C. H. Greenblatt Cartoon Networkille. Sarjan päähahmo on nuori lapsi nimeltä Chowder, joka on kokki Mung Daalin opissa. Daal omistaa ruokapalveluyhtiön Marsipani-kaupungissa. Sarja on sekoitus perinteistä käsintehtyä animointia, stop motionia ja nukketeatteria.


title: Chowder

text:
Chowderia esitettiin ensi kerran Yhdysvalloissa 2. marraskuuta 2007, minkä jälkeen siitä on esitetty yhteensä 20 jaksoa. Suomessa sarjaa on esitetty maksullisella Cartoon Networkilla 4. elokuuta 2008 lähtien.
Sarja sijoittuu kuvitteelliseen Marsipaani-kaupunkiin. Marsipaani pohjautuu hieman New Yorkiin, jossa esiintyy useita kulttuurillisia eroja. Kaupunki on laaja ja lähestulkoon loppumaton, ja siellä on marokkolaisia ja intialaisia rakennelmia. Kaupungin asukkaat ovat useimmiten ihmismäisiä eläimiä ja varsinaisia ihmisiä kaupungissa on todella vähän.


title: Nivelles

text: Nivelles (), ) on kunta ja kaupunki Belgiassa, Vallonian Brabantin provinssissa. Kunta kuuluu Nivelles'n arrondissementtiin. Pinta-alaa Nivelles'llä on 60,6 neliökilometriä. 1. tammikuuta 2007 kunnassa oli 24 622 asukasta ja asukastiheys oli 406 as./km². Kunnan pormestarina toimii Pierre Huart.


title: Nivelles

text: Nivelles muodostuu seuraavista osista: Baulers, Bornival, Thines ja Monstreux.


title: Nivelles

text: Nivelles'n ystävyyskaupunki on Saintes Ranskassa.


title: Nivelles

text: Kunnan alueella sijainneella Nivelles-Baulersin radalla ajettiin vuosina 1972 ja 1974 Formula 1 -osakilpailu. Myöhemmin radan tilalle on rakennettu teollisuusalue.


title: Nivelles

text: Nivelles syntyi ja kehittyi vuonna 648 perustetun Sainte-Gertruden luostarin ympärille. Luostarin perusti Pyhä Gertrud, Austrasian major domus Pipin I:n tytär, merovingikuningas Klotar II:n neuvosta.


title: Nivelles

text: Vuonna 1830, Belgian vallankumouksen aikana Nivelles oli yksi ensimmäisistä kaupungeista, joka lähetti sotajoukkoja taistelemaan Brysseliin. Seuraavina vuosina kaupungin raskas teollisuus alkoi kasvaa. Nivelles'ssä oli muun muassa rautatieteollisuutta. Toisen maailmansodan aikana, 14. toukokuuta 1940 lähes koko kaupungin keskusta tuhoutui. Ainoastaan collegiate-kirkon muurit jäivät jäljelle. Kirkon uudelleenrakennustyöt saatiin valmiiksi vuonna 1984.


title: NHL Winter Classic

text: NHL Winter Classic on uudenvuodenpäivisin Yhdysvalloissa järjestettävä NHL-jääkiekko-ottelu ulkojäällä. Se järjestettiin ensimmäisen kerran 1. tammikuuta 2008 amerikkalaisella jalkapallostadionilla Ralph Wilson Stadiumilla, Buffalossa. Ottelussa pelasivat Buffalo Sabres ja Pittsburgh Penguins. Suomessa ottelua kutsutaan usein myös suomenkielisellä nimellä NHL:n talviklassikko.


title: NHL Winter Classic

text: NHL:n ensimmäinen ulkojäällä pelattu runkosarjaottelu NHL Heritage Classic järjestettiin 22. marraskuuta 2003 Edmontonin Commonwealth Stadiumilla Edmonton Oilersin ja Montreal Canadiensin välillä. Kanadassa pelattiin myös helmikuussa 2011 Calgaryssa ja seuraava ulkoilmaottelu on maaliskuussa 2014 Vancouverissa. Keväälle 2014 NHL on myös järjestänyt neljän ulkoilmaottelun sarjan, jota on markkinoitu NHL Stadium Series -nimellä.


title: NHL Winter Classic

text: Ensimmäinen Winter Classic -ottelu pelattiin Buffalossa Ralph Wilson Stadiumilla. Amerikkalaiselle jalkapallokentälle rakennettiin väliaikainen kaukalo. Projekti aloitettiin joulukuun 24. päivänä, päivä sen jälkeen kun Buffalo Bills pelasi viimeisen kotipelinsä stadionilla kaudella 2007.


title: NHL Winter Classic

text: Tapahtuma rikkoi NHL:n katsojaennätyksen, kun paikalle saapui 71 217 katsojaa. Aiempi ennätys oli 57 167. Sabres pelasi vuosien 1978–1996 värityksillä ja Penguins pelasi ensimmäistä kertaa vaalean sinisillä peliasuillaan sitten vuoden 1973. Penguins voitti ottelun 2–1 voittomaalikilpailussa. Ottelun ratkaisi Penguinsien kapteeni Sidney Crosby.


title: NHL Winter Classic

text: Toinen Winter Classic -ottelu pelattiin 1. tammikuuta 2009 Wrigley Fieldillä Chicagossa, Illinoisissa. Ottelussa pelasivat Chicago Blackhawks sekä hallitseva mestari Detroit Red Wings. Ottelu oli samalla ensimmäinen NHL:n ulkoilmaottelu, joka pelattiin baseball-stadionilla.


title: NHL Winter Classic

text: Molemmat joukkueet pelasivat tilaisuutta varten suunnitelluilla Reebokin peliasuilla. Red Wingsin paitamalli muistutti Detroit Cougarsin peliasua kaudelta 1926–27 ja Blackhawksin peliasu mukaili kauden 1936–37 versiota tosin vasta 1940-luvulla käyttöön tulleella logolla. Ottelun tehomiehinä toimivat kolmella pisteellään muun muassa Henrik Zetterberg (0+3), Marian Hossa (0+3), Jiri Hudler (2+1), Martin Havlat (1+2), sekä Brian Rafalski (1+2). Katsojia paikan päällä ottelussa oli 40 818.


title: NHL Winter Classic

text: Kolmannessa Winter Classic -ottelussa kohtasivat uudenvuodenpäivänä 2010 Boston Bruins ja Philadelphia Flyers. Kaukalo ja jää oli edellisen vuoden tapaan rakennettu baseball-stadionille, kun pelipaikkana toimi Fenway Park Bostonissa.


title: NHL Winter Classic

text: Neljännessä Winter Classic -ottelussa nähtiin jälleen Pittsburgh Penguins, joka isännöi uudenvuodenpäivänä 2011 kotikaupunkinsa jalkapallostadionilla Heinz Fieldillä Washington Capitalsia. Tapahtumaan rakennettiin jännitettä erityisesti kahden jääkiekkotähden Sidney Crosbyn ja Aleksandr Ovetškinin vastakkainasettelulla. Tapahtumaa edelsi ensimmäistä kertaa myös HBO:n tekemä neliosainen NHL 24/7 Road to Winter Classic -dokumenttisarja.


title: NHL Winter Classic

text: Viidennessä Winter Classic -ottelussa nähtiin jälleen yksi uusi joukkue ja yksi jo aiemmin ulkoilmaottelussa pelannut joukkue, kun New York Rangers kohtasi Philadelphian Citizens Bank Park -stadionilla kotikaupungin Flyersin. Joukkueiden valmistautumista seurattiin edellisen vuoden tavoin neliosaisen NHL 24/7 Road to Winter Classic -dokumenttisarjan avulla.


title: NHL Winter Classic

text: Vuoden 2013 ottelu Detroit Red Wings vastaan Toronto Maple Leafs peruuntui työsulun takia.


title: NHL Winter Classic

text: Edellisenä vuonna peruuntunut ottelu siirtyi pelattavaksi 1. tammikuuta 2014. Detroit Red Wings ja Toronto Maple Leafs kohtasivat toisensa alkuperäisten suunnitelmien mukaisesti Ann Arborin Michigan Stadiumilla. Tapahtuma olikin ensimmäinen Winter Classic, johon otti osaa kanadalainen NHL-joukkue. Michiganin yliopiston amerikkalaisen jalkapallon edustusjoukkueen kotikenttänä toimivan stadionin lempinimi on "Big House" ja kuudennessa Winter Classicissa tehtiinkin uusi NHL-ottelun yleisöennätys: 105 491 katsojaa. Maailmanennätys ei kuitenkaan mennyt rikki, sillä ennätys – 113 411 katsojaa – on tehty samalla stadionilla joulukuussa 2010, kun Michiganin yliopiston Wolverines ja Michiganin osavaltionyliopiston Spartans kohtasivat toisensa yliopistosarjan ulkoilmaottelussa. Winter Classic -joukkueiden valmistautumista seurattiin jälleen neliosaisen NHL 24/7 Road to Winter Classic -dokumenttisarjan avulla. Sakea lumisade hankaloitti ottelun pelaamista jonkin verran, mutta itse jään kunto oli hyvä.


title: NHL Winter Classic

text: NHL Winter Classic 2015 pelattiin Washingtonissa 1. tammikuuta 2015. Ottelun pelipaikkana toimi baseball-joukkue Washington Nationalsin kotikenttä, Nationals Park. Ottelussa toisensa kohtasivat Washington Capitals ja Chicago Blackhawks. Molemmat joukkueet osallistuvat toisen kerran Winter Classiciin. Capitals voitti ottelun lukemin 3-2.


title: NHL Winter Classic

text: NHL Winter Classic 2016 pelataan New England Patriotsin kotistadionilla, Gillette Stadiumilla, Bostonissa 1. tammikuuta 2016. Ottelussa vastakkain ovat kotijoukkue Boston Bruins ja Montreal Canadiens. Bruins on mukana Winter Classicissa toista kertaa kun taas Canadiensille esiintyminen on ensimmäinen. Bostonista tulee myös ensimmäinen kaupunki joka on isännöinyt Winter Classicia kahdesti.


title: Urho Sihvonen

text: Urho Koitto Sihvonen (11. maaliskuuta 1894 Kotka – 12. helmikuuta 1954) oli suomalainen jääkärieversti.


title: Urho Sihvonen

text: Sihvosen vanhemmat olivat puusepänliikkeen harjoittaja Tuomas Sihvonen ja Anna Kastinen. Hänet vihittiin avioliittoon vuonna 1920 Elsa Heleniuksen kanssa.


title: Urho Sihvonen

text: Sihvonen kirjoitti ylioppilaaksi Sortavalan reaalilyseosta vuonna 1914 ja liittyi Karjalaiseen osakuntaan. Opintojaan hän jatkoi vuosina 1914–1915 Helsingin yliopiston filosofisen tiedekunnan fyysis-matemaattisella osastolla suorittaakseen lääketieteen alkututkinnon. Hän kävi sotakorkeakoulun Saksassa vuosina 1921–1922 ja 1925 ja sai Suomen sotakorkeakoulun diploomin vuonna 1926.


title: Urho Sihvonen

text: Sihvonen liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 23. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin 22. elokuuta 1916 pataljoonan täydennysjoukkoon ja komennettiin värväystehtäviin Suomeen, jossa hän toimi itäisen etapin päällikön kuriirina peitenimellä Oravanpoika. Hän palasi pataljoonaan 3. maaliskuuta 1917 ja hänet määrättiin uudelleen 2. komppaniaan, mistä hänet siirrettiin 11. heinäkuuta 1917 patajoonan 1. konekiväärikomppaniaan. Hän suoritti vuonna 1917 Polangenissa järjestetyn erikoiskurssin (pommarikurssi).


title: Urho Sihvonen

text: Sihvonen komennettiin 1. joulukuuta 1917 uudelleen Suomeen, minne hän saapui 8. joulukuuta 1917 aselaiva S/S Equityn toisella retkellä Aspuskäriin Merikarvialle, missä hän sai Uudesta metsätoimistosta määräyksen lähteä Nurmekseen kouluttamaan alueen suojeluskuntia. Hän johti tammikuun alusta vuonna 1918 alkaen Nurmeksen seudun suojeluskuntalaisista muodostettua yli 100 miehen vahvuista harjoituskurssia ja toimi Venäjänsaaren retkellä 1. komppanian päällikkönä sekä 9. maaliskuuta 1918 alkaen Karjalan armeijakunnan 1. pataljoonan 1. komppanian päällikkönä, josta hänet määrättiin 14. maaliskuuta 1918 alkaen 1. Karjalan rykmentin 1. pataljoonan komentajaksi ja toimi Kuusaan rintamalohkon (Ristseppälä-Punnus) päällikkönä. Sihvonen otti osaa sisällisodassa taisteluihin Kavantsaarella, Ahvolassa, Pullilassa, Noskualla, Kuusaassa, Tervolassa, Oinolassa ja Punnuksessa. Hän haavoittui Pullilassa 22. helmikuuta 1918.


title: Urho Sihvonen

text: Sihvonen siirrettiin sisällissodan jälkeen 16. toukokuuta 1918 komppanianpäälliköksi Karjalan kaartin rykmenttiin. Armeijasta hän erosi 24. huhtikuuta 1919 ja liittyi 14. huhtikuuta 1919 Karjalan (Aunuksen) retkikuntaan. Retkikunnalla hän toimi 1. rykmentin 1. pataljoonan ja 15. kesäkuuta 1919 alkaen 2. rykmentin 12. pataljoonan komentajana sekä 21. heinäkuuta 1919 alkaen Suojärven suunnalla toimineiden joukkojen eli pohjoisen rintaman komentajana. Hän otti retkikunnalla osaa taisteluihin Rajakonnussa, Vitelessä, Alavoistella, Aunuksenkaupungissa, Mäkriällä, Aleksanteri Syväriläisen (Svirskin) luostarilla, Nurmoilassa, Novinkassa, Santamäen luostarilla, Tenhunselässä, Kuksumäellä, Tuksassa, Säämäjärvellä, Veskelyksessä ja Potkuselässä. Retkikunnalta palattuaan hän astui suojeluskuntajärjestön palvelukseen ja hänet sijoitettiin 1. marraskuuta 1919 alkaen päälliköksi Viipurin suojeluskuntaan, missä hän palveli 1. syyskuuta 1922 saakka. Viipurista hän siirtyi 15. lokakuuta 1922 alkaen päälliköksi Joensuun suojeluskuntaan ja edelleen 1. joulukuuta 1925 alkaen Viipurin suojeluskuntapiiriin. Sihvonen erosi suojeluskunnasta ja astui takaisin armeijan palvelukseen 28. helmikuuta 1938 ja hänet sijoitettiin komentajaksi Keski-Suomen rykmenttiin. Suojeluskunnasta hän hoiti komennettuna Vuoksen Jääkäripataljoonan komentajan tehtäviä 27. joulukuuta 1934 - 5. tammikuuta 1936 välisen ajan.


title: Urho Sihvonen

text: Talvisodan kynnyksellä Sihvonen toimi Keski-Suomen rykmentin komentajana ja sai täten lokakuussa ylimääräisten harjoitusten (YH) alettua komennettavakseen Jalkaväkirykmentti 28:n. Talvisodan alettua hän torjui Taipaleen rintamalla ensimmäiset vihollishyökkäykset miestensä kanssa erittäin raskaiden taisteluiden jälkeen. Nämä taistelut ottivat Sihvosen voimille niin, että hän pyysi vapautusta tehtävästään. Harald Öhquistin mukaan Sihvosen hermot olivat pettäneet. Sihvonen siirrettiinkin 16. joulukuuta 1939 Harald Öhquistin siunauksella hänen armeijakuntaansa kuuluneeseen 1. prikaatiin komentajaksi Einar Vihman tilalle. Prikaatin komentajana hän toimikin sitten hermojansa palautellen kunniakkaasti talvisodan loppuun saakka ja otti osaa sen komentajana Leppäsuolla käytyihin taisteluihin.


title: Urho Sihvonen

text: Välirauhan aikana Sihvonen jatkoi aluksi samassa tehtävässä, kunnes siirrettiin myöhemmin Jääkäriprikaatin komentajaksi. Prikaatin komentajan tehtävistä hänet siirrettiin tarkastajaksi Suojeluskuntain Yliesikuntaan ja edelleen Kotijoukkojen esikuntaan.


title: Urho Sihvonen

text: Jatkosodan puhjettua hänet komennettiin Etelä-Hämeen sotilasläänin komentajaksi, mistä tehtävästä hänet siirrettiin hieman myöhemmin piiripäälliköksi Itä-Karjalan sotilashallinnon esikuntaan. Vielä ensimmäisen sotavuoden aikana hänet siirrettiin Etelä-Hämeen sotilasläänin komentajaksi ja Hämeenlinnan varuskunnan päälliköksi, missä tehtävässä hän toimi aina sodan päättymiseen saakka. Hänet haudattiin Helsinkiin.


title: Peter Pan ja paluu Mikä-mikä-maahan

text: Peter Pan ja paluu Mikä-mikä-maahan ( tai "Return to Neverland") on Walt Disneyn vuonna 2002 tuottama animaatioelokuva, joka sai ensi-iltansa 15. helmikuuta 2002. Se julkaistiin DVD:lle 27. marraskuuta 2007.


title: Peter Pan ja paluu Mikä-mikä-maahan

text: Englantiin on syttynyt sota ja Leena jää kotiin lapsiensa Jaanan ja Janin kanssa. Hän kertoo lapsilleen tarinoita Peter Panista, mutta Jaana ei usko äitinsä kertomuksia ja heille tulee riita. Hän nukahtaa huoneeseensa, kunnes Kapteeni Koukku saapuu miehistöineen kaappaamaan hänet ja he vievät hänet Mikä-mikä-maahan, jossa Peter Pan pelastaa Jaanan. Mikä-mikä-maassa hän tutustuu Kadonneisiin poikiin ja Helinä-keijuun. Kun heille tulee riitaa keskenään Jaana kääntyy Kapteeni Koukun puoleen, muttei osaa aavistaa, että tämä salaa juonii hänen selkänsä takana. Koukku ehdottaa, että jos Jaana auttaa löytämään hänen aarteensa sijainnin, hän vie Jaanan takaisin Lontooseen. Koukun kaapattua Peterin Jaana kääntyy Helinä-keijun puoleen ja he yhdessä pelastavat hänet ja Kadonneet pojat. Jaana herää unesta ja kertoo veljelleen mitä on kokenut.


title: Peter Pan ja paluu Mikä-mikä-maahan

text: Suomenkielisen version sivurooleista vastaavat Markus Bäckman, Jarkko Tiainen, Emilia Sankari, Oskari Tamminen, Annamari Metsävainio, Hannele Karppinen, Ari Parviainen ja Ralf Öhberg. Ohjauksesta ja kääntämisestä vastasi Annamari Metsävainio.


title: Uinnin pitkän radan Euroopan-mestaruuskilpailut 2002

text: Uinnin pitkän radan Euroopan-mestaruuskilpailut järjestettiin vuonna 2002 26. kertaa. Kilpailut pidettiin Saksan Berliinissä 25. heinäkuuta – 4. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, avovesiuinti, uimahypyt ja taitouinti. Avovesiuinti järjestettiin Potsdamissa ja uutena lajina oli 10 kilometrin matka, sekä miehille että naisille.


text: Isäntämaa


title: Latvijas Pasts

text: Latvijas Pasts on Latvian johtava postitoimintaa harjoittava yritys, joka on valtion omistuksessa. Se työllistää noin 7 576 henkilöä.


title: Uinnin pitkän radan Euroopan-mestaruuskilpailut 2000

text: Uinnin pitkän radan Euroopan-mestaruuskilpailut järjestettiin vuonna 2000 25. kertaa. Kilpailut pidettiin Helsingissä, Mäkelänrinteen uintikeskuksessa 28. kesäkuuta – 9. heinäkuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, avovesiuinti, uimahypyt ja taitouinti.


text: Isäntämaa


title: Hadžimurat Gatsalov

text: Hadžimurat Soltanovitš Gatsalov (s. 11. joulukuuta 1982) on venäläinen vapaapainija, olympiavoittaja, viisinkertainen maailmanmestari ja kolminkertainen Euroopan-mestari. Gatsalovin seura on Venäjän armeijan keskusurheiluseura. Venäjän maajoukkueeseen hän on kuulunut vuodesta 2001 lähtien. Kansallisuudeltaan hän on osseetti.


title: Hadžimurat Gatsalov

text: Ensimmäisissä maajoukkue-edustustehtävissään maailmancupissa vuonna 2001 Gatsalov sijoittui sarjassaan 85-kiloisissa kuudenneksi. Saman vuoden elokuussa hän voitti juniorien maailmanmestaruuden ja sijoittui sotilaiden MM-kisoissa hopealle 97-kiloisissa. Vuosina 2002 ja 2003 Gatsalov voitti sarjansa maailmancupissa.


title: Hadžimurat Gatsalov

text: Vuonna 2003 Gatsalov siirtyi 96 kilogramman painoluokkaan. Riian EM-kisoissa hän voitti aikuisten Euroopan-mestaruuden voitettuaan loppuottelussa Turkin Fatih Cakiroglun. Hän uusi Euroopan-mestaruutensa myös seuraavana vuonna Ankaran kisoissa, missä loppuotteluvastustajana oli Ukrainan Vadim Tasojev.


title: Hadžimurat Gatsalov

text: Ateenan olympialaisissa Gatsalov voitti niin ikään kultaa, loppuottelussa vastassa oli Uzbekistanin Magomed Ibragimov. 2005 Varnan EM-kisoissa Gatsalov jäi pronssille, mutta voitti jälleen kultamitalin syksyllä Budapestin MM-kisoista. Myös vuonna 2006 Gatsalov voitti niin EM- kuin MM-kultaa. 2007 Gatsalov voitti sarjansa maailmancupissa ja vei jälleen maailmanmestaruuden nimiinsä Bakun MM-kisoista. Myöhemmin syksyllä hän voitti kultaa myös sotilaiden MM-kisoista. 2008 Tampereen EM-kisoista Gatsalov saavutti pronssia. Häntä ei valittu Venäjän joukkueeseen Pekingin olympialaisiin. Herningin MM-kilpailuissa 2009 hän voitti jälleen maailmanmestaruuden. Moskovan MM-kilpailuissa 2010 hän sijoittui toiseksi. Budapestin MM-kilpailuissa 2013 hän voitti 120 kg:n sarjassa kultaa ja Taškentin MM-kilpailuissa 2014 hän saavutti 125 kg:n sarjassa pronssia.


title: Georgette Leblanc

text: Georgette Leblanc (8. helmikuuta 1875 Rouen – 27. lokakuuta 1941 Cannes) oli ranskalainen sopraano, näyttelijä ja kirjailija. Hän oli Nobel-palkitun kirjailijan Maurice Maeterlinckin pitkäaikainen kumppani ja puoliso (1895–1918), jolle Maeterlinck omisti kirjansa "Le trésor des humbles" (1896) ("Köyhäin aarteet", suom. F. E. Sillanpää).


title: Georgette Leblanc

text: Georgette Leblanc suoritti ensiesiintymisensä lyyrisenä laulajana Pariisin Opéra-Comique'ssa 23. lokakuuta 1892, Émile Zolan tekstiin pohjautuvassa oopperassa "L'Attaque du Moulin", johon musiikin oli säveltänyt Alfred Bruneau. LeBlanc esiintyi useissa päärooleissa Maeterlinckin teoksissa. Hänet kuitenkin hyllytettiin ehdottomasti tunnetuimman näytelmän "Pelléas et Mélisande" pohjalta tehdyn oopperan pääroolista 1902, kun rooli annettiin säveltäjä Claude Debussyn tahdosta Mary Gardenille. Kirjailija Maurice Maeterlinck kimpaantui asiasta ja loisti poissaolollaan oopperan esityksistä. Jean Sibelius sävelsi samaiseen näytelmään musiikkia, Opus 46 (1905).